ANF | بەسێ ئەرزینجان: بەرخودانی زاپ و ئاڤاشین لەسەر هێڵی بەرخودانی زیلان و شیرین عەلەم هولی بەڕێوەدەچێت\nبەسێ ئەرزینجان ئەندامی دەستەى بەڕێوەبەریی کەژەکە ڕاگەیاند، بەرخودانی زاپ و ئاڤاشین لەسەر هێڵی بەرخودانی زیلان و شیرین عەلەم هولی بەڕێوەدەچێت و داوای خاوەنداریکردن و پشتیوانیکردن لە بەرخودانی گەریلا کرد.\nشه‌ممه, 14 May 2022, 13:57\nبەسێ ئەرزینجان ئەندامی دەستەى بەڕێوەبەریی کۆمەڵەکانی ژنانى کوردستان (کەژەکە - KJK) لەبارەی گۆشەگیریی سەر عەبدوڵا ئۆجالان رێبەری گەلی کورد و بەرخودانی زاپ و ئاڤاشین، خیانەتی پەدەکە و هێرش بۆ سەر شەنگال بۆ ئاژانسی هەواڵی فورات (ANF) دوا.\nئەرزینجان ڕایگەیاند، لە ساڵی ١٩٩٩ەوە گۆشەگیری و ئەشکەنجەیەکی توند لە دژی ڕێبەری گەلی کورد عەبدوڵا ئۆجالان بەڕێوەدەچێت و وتی: "لە دژی ئەو گۆشەگیرییە هەمیشە لە ڕیزی بەرخۆداندا بووین. ئێمە ئازادیی جەستەیی ڕێبەرایەتیمان خستە ناوەند و چەقی چالاکیەکانمان و کردمان بە بەرنامە و ئەجیندای سەرەکیمان. لە ساڵی ٢٠١٥ەوە گۆشەگیری قورستر و چڕترکراوەتەوە و قەدەغەکردنی چاوپێکەوتنەکان لەگەڵ رێبەرایەتی بووەتە شتێکی سیستماتیک. لەم دواییانەدا دیسانەوە ڕایانگەیاند، بۆ ماوەی ٦ مانگ چاوپێکەوتن لەگەڵ ڕێبەرایەتی قەدەغەکراوە. بە گۆشەگیریی سەر ڕێبەرایەتیمان دەیانەوێت تێکۆشانی ئێمە بۆ ئازادی لاواز بکەن، بەڵام ڕێبەرایەتیمان دید و تێڕوانینی ئازادیی پێبەخشیون و لە هەموو هەلومەرجێکدا بەردەوام دەبین لە تێکۆشانەکەمان.\nدەوڵەتی تورک چەکی قەدەغەکراو لە دژی گەریلا بەکار دەهێنێت\nئەرزینجان رایگەیاند، دەوڵەتی تورک بە هاوکاریی خیانەتی پەدەکە لە ١٧ی نیسانی ٢٠٢٢ەوە دەستی بە هێرشێکی داگیرکەریی بۆ سەر هەرێمەکانی پاراستنی مەدیا کردووە. دەوڵەتی تورک لە ساڵی ٢٠٢١ەوە پلانسازیی بۆ ئەو هێرشە کردووە، کە بە پێشکەوتوترین تەکەنەلۆژیا و دەزگا هەواڵگرییەکان ئەنجامی دەدات، بەڵام لەلایەن گەریلاکانی هەپەگە و یەژاستارەوە بەرخودانێکی بەهێزی ڕووبەڕوو کرایەوە و گورزی قورسی لێدرا و نەیتوانی ئەو پلانە بهێنێتەدی، کە بۆ خۆیان دانابوو. بەهۆی ئەوەی لەلایەن ئەمریکا و ئیسرائیل و بەریتانیا و ئەڵمانیا و فەرەنسا و پەدەکەوە پشتیوانی لەو هێرشانە لە دژی گەلی کورد دەکرێت، دەوڵەتی تورک بۆ ئەوەى شکستی خۆی لە بەرامبەر گەریلا بشارێتەوە چەکی قەدەغەکراو و کیمیایی لە دژی گەریلا بەکار دەهێێت، چونکا تورکیا بۆ بە دیهێنانی خەونی عوسمانیی نوێ دەیەوێت گەورەترین لەمپەری بەردەم ئەو خەونە لە ناوببات، کە ئەویش پەکەکەیە و بۆ ئەوەش هێرشی کردووەتە سەر زاپ و ئاڤاشین. لە دوای ئەوەش تورکیا دەیەوێت ڕۆژهەڵاتی ناوەڕاست داگیر بکات، بۆیە ئەم شەڕە گەورەترین شەڕی مێژوویی ئەم چەند ساڵەیە لە ناوچەکەدا.\nپەدەکە لە پێناو دەسەڵاتی خۆیدا ڕۆڕڵێکی گرنگ بۆ ئاکەپە دەگێڕێت\nبەسێ ئەرزینجان ڕاشیگەیاند، پەدەکە ڕۆژ بە ڕۆژ خیانەت و هاوکاریی خۆی بۆ داگیرکەران زیاتر دەکات و لە دژی کوردان و ئازادیی گەلانی ناوچەکە و ژنان ئەو خیانەتکارییە ئەنجام دەدات. بنەماڵەى بارزانی دەزانن، کە لە بادینان لەلایەن گەلەوە ناڕەزایەتیی زۆر هەیە، بۆیە بادینان و خواکورک و زۆر ناوچەى تری ڕادەستی دەوڵەتی تورک کردووە و لە ڕێگەى دەوڵەتی تورکەوە ئەو هێرشانە ئەنجام دەدات، کە گەل لە پەدەکەی قبوڵ ناکەن. پەدەکە بەو هاکارییانەى بۆ دەوڵەتی تورک ڕۆڵێکی گەورەی هەیە لە درێژکردنەوەى دەسەڵاتی ئاکەپەدا. پەدەکە پێگەى لە ناو گەلی باشووردا زۆر لاواز بووە و زۆر دەترسن، لەبەر ئەوەش لە دهۆک و زاخۆ بە هەڕەشە و گوڕەشە دەیانەوێت ڕێگە لە ناڕەزایەتیی خەڵک بگرن. پدەکە بە ئاشکرا و بە بەرچاوی هەموانەوە رۆژانە خیانەت دەکات. ئەوەش مەترسییەکی زۆر گەورەیە، چونکە دەیانەوێت بەو هاوکارییانەى پەدەکە کۆتایی بە پەکەکە بهێن و دوای ئەوەش موسڵ و کەرکوک داگیر بکەن.\nبەسێ ئەرزینجان ئەندامی دەستەى بەڕێوەبەریی کەژەکە ڕایگەیاند، پەدەکە لەگەڵ عێراق و ئەمریکا لە ٩ی تشرینی یەکەمی ٢٠٢٠دا ڕێککەوتنێکی لە دژی شەنگال واژۆ کردووە. دەیانەوێت لە رێگەى ئەو رێککەوتنەوە ئێزدییەکان لە ناو ببەن و بیانسڕنەوە. دوایین لێدوانی مەسرور بارزانی لەسەر شەنگال ئەو ڕاستییەی خستەڕوو. بنەماڵەی بارزانی ئەو خیانەتانە لە دژی گەلی کورد و تێکۆشانی ئازادی و شەنگال و ئێزدییەکان تەنها بۆ مانەوەیان لە دەسەڵاتدا ئەنجام دەدەن.\nشیرین عەلەم هولی نوێنەری هێڵی فیدایی پەکەکەیە\nبەسێ ئەرزینجان ئەندامی دەستەى بەڕێوەبەریی کۆمەڵەکانی ژنانى کوردستان (کەژەکە - KJK) ئەوەشی ڕاگەیاند، ٩ی ئایاری ٢٠٢٢ ، ١٢هەمین ساڵیادی لەسێدارەدانی شۆڕشگێڕانی گەورەی ڕۆژهەڵاتی کوردستان شیرین عەلەم هولی و هاوڕێکانی بوو، لە ٩ی ئایاری ٢٠١٠ لەلایەن رژێمی ئێرانەوە لەسێدارە دران. شیرین عەلەم هولی دووەمین ژنی کوردە، کە لە مێژووی کوردستاندا لەسێدارە دراوە. پێشتر و لە ١٢ی ئایاری ١٩٧٤ لەیلا قاسم خەڵکی خانەقین لە بەغد لەلایەن رژێمی بەعسەوە لە سێدارە درابوو. ئێمە بە رێزەوە یادی ئەو ژنە شۆڕشگێڕە گەورەیەی گەلی کورد دەکەینەوە.\nهێڵی لەییلا قاسم و شیرین عەلەم هولی شا دەماری سەرەکیی هێڵی وڵاتپارێزی و بەرخودان و ئازادیی کوردستانن. ژنانی کورد لە بە کۆمەڵگەبوونی مرۆڤایەتیدا ڕۆڵێکی ستراتیژی و سەرەکییان گێڕاوە. لەیلا قاسم و شیرین عەلەم هولی لە ژیانی خۆیاندا نوێنەرایەتیی بەرچاوی ئەو هێڵ و ڕێگایەن.\nشیرین عەلەم هولی نوێنەری هێڵی بەرخودانی پەکەکەیە. وێنایەکی جەوهەرییە لە هیڵی ئازادیی ژن، کە لەلایەن رێبەر ئاپۆوە ئافرێنراوە و ئەوە لە تێکۆشانی هەڤاڵ شیرین دا دەبینرێت. ئەمڕۆ رۆژهەڵاتی کوردستان هەزاران ژن و پیاوی درێژە بەو هێڵە دەدەن.\nدەبێت هەموان بەشداری بەرخودانی زاپ ببن\nبەسێ ئەرزینجان ڕایگەیاند، گەریلاکانی هەپەگە و یەژاستار لە ئاڤاشین و زاپ نوێنەرایەتیی بەرخودانی ئاپۆیی دەکەن. گەریلاکانی یەژاستار پێشەنگایەتی بۆ ئەو بەرخودانە دەکەن و گورزی زۆر گەورەیان لە داگیرکەران داوە و رێگایان بە داگیرکەران نەداوە خەونەکانیان بەدی بهێنن. هێزەکانی گەریلا و بەڕێوەبەریمان لە ژێر رێنماییەکانی رێبەر ئاپۆدا سیستمەکەمان بە سەرکەوتویەوە دادەمەزرێنن.\nدەوڵەتی تورک دەیەوێت لە بە هاوکاریی خیانەتەکانی پەدەکە بەرەو یادی سەد ساڵەى دامەزراندنی کۆماری تورکیا بڕوات لە ساڵی ٢٠٢٣دا. بۆ ئەوەش بە قورسترین شێوە و بە پێشکەوتوترین تەکنەلۆژیا و بەبەکارهێنانی دەزگا هەواڵگرییەکان و خیانەتکاران و چەکی قەدەغە کراو دەیەوێت هەر چۆنێک بووە سەرکەوتنێک بەدەست بهێنێت، بەڵام گەریلا رێگەى لە هەموو جۆرە سەرکەوتنێکی داگیرکەران و خائینانیان گرتووە. دەوڵەتی تورک دەیەوێت سیستمی خۆی لە دژی گەلی کورد و ئازادی و ژنان و بۆ کۆیلەیەتی و پاکتاوکردن و سڕینەوە سەربخات، بەڵام گەریلاکانی ئازادیی کوردستان رێگری لەوە دەکەن، بۆیە گرنگە گەلی کورد لە هەموو بەشەکانی کوردستان و لە دەرەوەی وڵات، ژنان و گەنجان و هەموو پێکهاتەکانی کوردستان و ئازادیخوازان و دیموکرات و چەپەکان پشتیوانی لە هێزەکانی گەریلا بکەن و بەشداری لە بەرخودانی زاپ و ئاڤاشین دا بکەن.


کوردیپێدیا - زیانی ئاگرەکەی بازاڕی قەیسەری لە هەولێر بە 10 ملیۆن دۆلار دەخەمڵێنرێ\n📊 زیانی ئاگرەکەی بازاڕی قەیسەری لە هەولێر بە 10 ملیۆن دۆلار دەخەمڵێنرێ | پۆل: ئامار و راپرسی | زمانی بابەت: 🏳 کوردیی ناوەڕاست\nزیانی ئاگرەکەی بازاڕی قەیسەری لە هەولێر بە 10 ملیۆن دۆلار دەخەمڵێنرێ\nمام ئازاد چەندین ساڵ بوو لەسەر مێزێک کاسبیی دەکرد تاوەکو توانی دووکانێک لە بازاڕی سێبیرانی ناو قەیسەری هەولێرهەولێر بکڕێ، بەڵام ئێستا بە چاوی پڕ لە فرمێسکەوە بەرامبەر دووکانە سووتاوەکەی راوەستاوە و دەڵێت 28 ساڵ بوو لەسەر عارەبانە و مێز شتم دەفرۆشت، بە رەنجی 28 ساڵە و فرۆشتنی خانووەکەم توانیم دووکانێک بکڕم، کەچی تەنیا دوای 15 رۆژ بوو بە خۆڵەمێش.\nشەوی 05-08-201805-08-2018 بازاڕی سێبیران لەناو قەیسەری هەولێر ئاگری گرت و بەسەدان دووکان سووتان. مولازم بێوار زەید، گوتەبێژی بەرگری شارستانی هەولێر بە (رووداو)ی گوت ئاگرەکە بە 16 کاژێر کۆنترۆڵ کرا.\nبەپێی زانیارییە سەرەتاییەکان، هۆکاری ئاگرکەوتنەوەکە شۆرتی کارەبا بووە.\nقایمقامی هەولێر دەڵێت پێدەچێت بەهۆی شۆرتی کارەباوە بووبێ. نەبەز عەبدولحەمید، بە (رووداو)ی گوت: لە بەرەبەیانەوە ئاگرەکە کۆنتڕۆڵ کرا، بەڵام کێشە لە ژێرزەمینی باڵەخانەکە بوو، بەهۆی ئەوەی دووکانەکان کەلوپەلی پلاستیکی و جلوبەرگی ژێرەوەیان تێدابوو، ئاگرەکە هەڵدەگیرسایەوە. هەموو دووکانەکانی باڵەخانەکە نەسووتاون، بەڵام 110 دووکان سووتاون.\nبەڵام بایز حەسەن، کە 16 ساڵە لەو بازاڕە دووکانی هەیە، دەڵێت بازاڕەکە نزیکەی 300 دووکان بوو، هەر هەموویان سووتاون.\nگوتیشی: تیمەکانی ئاگرکوژێنەوە دڵسۆزانە هەوڵی کۆنتڕۆڵکردنی ئاگرەکەیان دەدا، بەڵام ئەو کەرەستانەی لەبەردەستیان بوو ئەوەندە پێشکەوتوو نەبوون کە ئاگرێکی لەم شێوەیە بکوژێننەوە.\nئەو دووکاندارە کە سێ دووکان و دوو کۆگای هەبوو لە بازاڕەکە، لەبارەی زیانەکانەوە دەڵێت: بازاڕەکە شوێنی جوملەفرۆشی بوو، کاڵای هەموو هەولێر لەو بازاڕەوە دابین دەکرا، کاتەکەشی نزیکی جەژن بوو، بۆیە کاڵایەکی زۆر لە دووکانەکاندا بوو، هەر دووکانێک بایی زیاتر لە 30 هەزار دۆلار کاڵای تێدابووە، جگە لەوە هەندێکیان پارەش لەناو قاسەکانیاندا بووە، دووکاندار هەبوو 80 هەزار دۆلار لەناو قاسەکەیدا بووە، خۆم بایی 15 هەزار دۆلار کاڵام لەناو دووکان و کۆگاکاندا هەبوو هەمووی سووتاون و هیچم بۆ دەرنەچوو. بە مەزەندەی ئەو دووکاندارە، ئەگەر هەر دووکانێک بایی 30 هەزار دۆلار کاڵای تێدابووبێ، ئەوە زیانی سووتانی ئەو 300 دووکانە نزیکەی 10 ملیۆن دۆلار دەبێ.\nتەنیا بازاڕی سێبیران نییە کە لەناو قەیسەری هەولێر سیستەمێکی کۆنی دابەشکردنی کارەبای هەیە، رەمزی مەولوود، نوێنەری بەڕێوەبەرایەتی گشتی کارەبای هەولێر لە بازاڕەکە بە (رووداو)ی گوت: ئەو باڵەخانەیە یەکێکە لەو چوار بۆ پێنج باڵەخانە کۆنانەی لە ساڵانی نەوەدەکانەوە هەن، جەنجاڵییەکی زۆری لە وایەر و کێبڵی کارەبای تێدایە، ئەو دووکانانەش هەموویان کێبڵ و کۆنتاکتەریان هەیە، زۆرجار لەکاتی گۆڕینی کارەبا لە موەلیدەوە بۆ کارەبای نیشتمانی کۆنتاکتەرەکان ئاگر فڕێدەدەن و ئەو رووداوانەی لێدەکەوێتەوە.\nلەبارەی قەرەبووکردنەوەی خاوەن دووکانەکانیش، قایمقامی هەولێر بە رووداوی گوت: لیژنەیەک بۆ لێکۆڵینەوە لە رووداوەکە لەلایەن بەرگری شارستانییەوە پێکهێنراوە، هەر لایەنێک کەمتەرخەم بووبێت دەبێت بەرپرسیارێتی رووداوەکە لە ئەستۆ بگرێ.\n#هەولێر | #05-08-2018 | #06-08-2018 |\n 📡 ماڵپەڕ | 🏳 کوردیی ناوەڕاست | ماڵپەری رووداو - 06-08-2018\n2. 👁 06-08-2018\n➕ ئەم بابەتە لەلایەن: (هاوڕێ باخەوان)ەوە لە: Aug 6 2018 8:51AM تۆمارکراوە


سەبارەت بە دەستپێکردنەوەی ساڵی نوێی خوێندن وەزیری پەروەردە روونکردنەوە دەدات\n15816 جار خوێندراوەتەوە\nوەزیری پەروەردەی حکومەتی هەرێم رایگەیاند، ئەوان پێشنیاری خۆیان ئاڕاستەی ئەنجومەنی وەزیران کردووە سەبارەت بە رێکەوتی دەستپێکردنەوەی ساڵی نوێی خوێندن، چونکە ئەنجومەنی وەزارەت دەسەڵاتی گۆڕینی ساڵنامەی خوێندنیان نییە.\nئەمڕۆ یەکشەممە، ئالان حەمە سەعید وەزیری پەروەردە سەبارەت بەوادەی دەستپێکردنەوەی خوێندن لەساڵی نوێ، رایگەیاند:" ئەوان پێشنیاری خۆیان ئاڕاستەی ئەنجومەنی وەزیران کردووە سەبارەت بە رێکەوتی دەستپێکردنەوەی ساڵی نوێی خوێندن، چونکە ئەنجومەنی وەزارەت دەسەڵاتی گۆڕینی ساڵنامەی خوێندنیان نییە.\nلەگەڵ وەزارەتی تەندروستی هەماهەنگییان کردووە بۆ ئەوەی مامۆستایانیش بتوانن سودمەندبن لە وەرگرتنی ڤاکسینەکە و ساڵی نوێی خوێندن سەقامگیربێت و جێگیربێت.\nئەوەشی خستەڕوو، سەرۆکی حکومەت دووجار جەختی لەسەر ئەو بابەتە کردوەتەوە و رۆژانی سێ شەممە تایبەت کراوە بە پێدانی ڤاکسین بە مامۆستایان.\nباسی لەوەشکردووە، ئەو مامۆستایانەی ڤاکسینیان وەرگرتووە خۆیان لە سیستمی ئەلیکترۆنی وەزارەت تۆمار بکەن.\nدوێنێ، وەزارەتی پەروەردە و وەزارەتی تەندروستی راگەیەنراوێکی هاوبەشیان لەبارەی پێدانی ڤاکسینی دژە کۆرۆنا بە مامۆستیان بڵاوکردەوە.\nلە راگەیەنراوەکەدا هاتووە، "دوابەدوای تاوتوێكردنی بابەتی پێدانی ڤاكسین بە مامۆستایانی، لەلایەن هەردوو وەزارەتی تەندروستی و پەروەردەوە، بڕیاردرا بە پێدانی ئەولەویەت بە مامۆستایان بۆ وەرگرتنی ڤاكسینی ڤایرۆسی كۆرۆنا لە سەرجەم سەنتەر و دامودەزگا تەندروستیەكان بەپێی سیستەمی خۆتۆماركردن لە ماڵپەڕی (KURDVAC) یان پێگەی ئەلیكترۆنی:\nبەگوێرەی راگەیەنراوەکە، بۆ ئەم مەبەستە هەموو رۆژانی سێشەممە لە هەفتەدا تایبەت بە مامۆستایان دەبێت بەمەرجێک لە كاتی گەڕانەوەی ناویان ناسنامە یان پشتگیری قوتابخانەی لەگەڵدابێت.


یانەی ئینتەرمیلانی ئیتاڵی هەموو ئەو دەنگۆیانەی رەد كردەوە كە باس لە فرۆشتنی رومیلۆ لۆكاكۆ دەكەن بە یانەی چێڵسی ئینگلیزی، جوزیبی ماروتا سەرۆكی جێبەجێكاری یانەی ئیتاڵیەكە لە لێدوانێكیدا بۆ دەزگای میدیالیستی ئیتالی وتی: لۆكاكۆ بۆ فرۆشتن نییە بۆیە لای خۆمانەوە تەئكید لەوە دەكەینەوە كە ئەو یاریزانە بۆ فرۆشتن نییە. هەروەها وتیشی ئەو یاریزانە بەلیجیكیە بەشێكی گرنگە لە پێكهاتەی رایهێنەری یانەكە سیمۆنی ئینزاكی.\nهەروەها میدیالیست راشیگەیاندوە، كە تۆماس توخێلی راهێنەری یانە ئینگلیزیەكە زۆر مەبەستیەتی هێرشبەرێكی ئاستبەرزو گۆڵكاری وەك لۆكاكۆ بباتە ریزەكانیەوە، بەڵام پێدەچێت ئەم هەواڵ دڵخۆشكەر نەبێت بۆ تۆخێل و دوبارە بەشوێن هێرشبەرێكی تردا بگەڕێت.\nلە ئێستا یانە ئیتاڵیەكە ئەشرەف حەكیمی بە بڕی 71 ملیۆن یۆرۆ بە یانەی پاریس سانجێرمان فرۆشتوەو بەمەبەستی هاوسەنگی لە هێڵی هێرشبەری یانەكەی ئامادە نییە دەست لە لۆكاكۆی تەمەن 28 ساڵ هەڵگرێت بەهەر نرخێك بێت.


ڕەخنەی چاودێر 18/07/2020\nچاودێر: ئاکار محەمەد\nبێدەنگیی شاعیرانی دوای ڕاپەڕین دەبێتە تەوەری ئەم گفتوگۆیە لەگەڵ شاعیری لاو سارا سەردار.\nئاکار محەمەد: خاتو سارا ئەمەوێت لێرەوە درگایەک بکەمەوە بەڕوی گفتوگۆکانمان، ئەمەوێت ئەوە بڵێم، ئەم هەموو بێدەنگیە چیە لە شیعری ئێستای جیلێک کە خۆی بە نەوەیەکی مۆدێرنەو یاخی دەزانێت، بەڵام لە هەمان کاتدا بێدەنگە لەئاست ئەم هەموو زوڵمە کە دەرهەق بە ئینسانەکان دەکرێت ؟ ئایە شیعری ئێستای دوای ڕاپەڕین توانیویەتی جۆرە گومان و پرسیارێک لای خوێنەر دروست بکات؟.\nسارا سەردار: بێدەنگی لە ناو ئەدەبیات دەکرێ هۆکاری زۆر بێت بە تایبەت بۆ ئەو کەسەی کە خاوەن نووسین و قەلەمە بەڵام ئەوەی کە بۆ چی نووسەری ئێستا لە ئاست ئەو هەموو کێشە و نەهامەتییە کە رووبەرووی مرۆڤەکان دەبێت بێدەنگن دەکرێ یەکێک لەو هۆکارانە بێدەسەڵاتی رۆحی و رەوانی شاعیر یان نووسەر بێت، مرۆڤ کاتێک لە بەرامبەر روداوێک یان کارەساتێک چارەی نییە هەست بە بێدەسەڵاتی لەبەرامبەر گەردوون دەکات بۆیە زۆرجار تەنانەت نووسینیش ناتوانێت ناخمان بەتاڵ کات و بڕیار بە بێدەنگی دەدەین، بەڵام لە هەندێ جارلە مێژووی ئەدەبیاتی جیهانی بینیومانە کە کوێلە بوون واتا لە بەند و چوارچێوە بوون کاریگەری لەسەر ئەو بابەتە دەکات، کوێلە بوون بە واتای ئەوەی مرۆڤ خوی گیرۆدەی کۆمەڵی دابونەریت و دەبێت و نابێت و بەهێزی و بێهێزی دەکات بەو رادەیە کە پاش ماوەیەک ئەوە ئەو چوار چێوەیەیە کە بڕیار لە سەر هەڵسوکەوت و تەنانەت نووسینەکانی دەدات. بەڵام لێرە با ئاماژە بەو بەوەش بکەین کە نووسەر یان شاعریش لە کۆتایی دا وەک هەر مرۆڤێکی تر دەبێت سەرقاڵی ژیانێکی ئاسایی لەگەل کەسانی نزیک و دەوروبەری بێت و تەنانت بژیوی ژیانیشی بکات بۆیە دەکرێ نووسەر یان شاعریش وەک هەر کەسێکی تر رووبەرووی کومەڵێ کێشە و نەهامەتی بن کە کاریگەری لەسەر ئەو هەستە ناسک و جیاوازەیان دەکات کە وای کردبوو ئەو کەسە وەک نووسەر یان شاعیرێک دەربکەوێت، بۆیە لە کۆتاییدا دووچاری هەڵبژاردەنێک دەبێت کە زۆر جار بۆ ماوەیەک بێدەنگی دەکات.\nئاکار محەمەد: بە بڕوای تۆ چۆن جارێکی تر شیعر بێنینەوە ناو کۆمەڵگاو جارێکی تر ئاشتی بکەینەوە لەگەڵ جیلێک کە جیلێکی بێ خەون و بێ پرسیارە؟\nسارا سەردار: ڕەها بوون بە واتای وشە یەکێکە لەو ئاستە مەعریفی و ڕۆحینەی کە دوواجار هەموو نووسەر و شاعیرێک دەبێ بگەنە پێی ئەگەر نا ئەو تێکەڵ بوونەی کە پێویستە لە نێوان کۆمەڵگە و شاعر روو نادات. مەبەست لە ڕەها بوون ئەوەیە کە کەسی خاوەن قەلەم لە هەموو کوت و بەندەکان خۆی رەها بکات وەک کوت و بەندی ڕەگەزی، جنسی، نەتەوەیی، ، کۆمەڵگا و هەندێ جار خێزانیش بەڵام لەسەر کۆمەڵگای کوردستا ن ئەو تێبینییەم هەیە کە کەسی خاوەن قەلەم دەبێ خۆی لە بەندی شارچییەتی و قالبی عەشیرەتی ڕەها بکات و خۆی بە موڵکی هەموو تاکێک و هەموو کۆمەڵگا و ژینگەکەشی بە مولکی خۆی بزانێت ڕام وایە لەو کاتەیە کە دیسان دەتوانین شیعر بیهێنینە ناو کومەڵگا و کەسێک لە زاخۆوە بە لەهجەی کرمانجی شعرێک لەسەر زامەکانی گەرمیان و هەلەبجە بنووسێت و ئێمە لە هەولێر و سلێمانی لەگەڵ وشە بە وشەی نووسینەکەی تێکەڵ بە چێرۆک و هەستەکانیان بین.\nئاکار محەمەد: ئایە بەبڕوای تۆ لەم قۆناغەدا کە سۆشیالیزم کەدروشمی بەهەشتێکی دروست کردبوو، بۆ ئینسانەکان و بەڵام فەشەلێکی یەجگاری پێهات لەتەواوی ڕۆژ ئاوادا، وەک چۆن لە ئێستادا دەبینین کەپیتاڵیزم و بۆرژوازەکان دوونیا بەڕێوە دەبەن، ئەبێت لەم نێوەندەدا شیعر چ ڕۆڵێک ببینێت لە فۆڕم و ناوەڕۆکدا؟\nسارا سەردار: سیاسەت و ئەدەبیات دوو بابەتی زۆر جیاوازن کە تێکەڵ بوونێکی هەمیشەییان هەیە و هۆکارەکەشی بۆ ئەوە دەگەرێتەوە کە سیاسییەکان هەمیشە هەولی راکێشانی ئەدیب و نووسەرەکانیان داوە بۆ بەرەی خۆیان( ئەوە شتێک نییە کە ووتەی من بێت بەڵکۆ مێژوو سەلماندوویەتی)و زۆر کات نووسەرەکانیش بۆ چارەسەر کردنی کێشەکانیان یان باشترکردنی بژێویی ژیانیان یان وەک حەز و خۆشەویستییەک بۆ کەسی خاوەن دەسەڵات تێکەڵ بە سیاسەت بوون، بەڵام بێجگە لەو بابەتەش هەمیشە هەبوونە کەسانێک کە بە نووسین و بڵاوکردنەوەی بابەتەکانیان هەوڵی کۆنتروڵ کردن(باشتر یان خراپتر کردن)ی بارۆدۆخەکەیان داوە بۆیە ئەوە بابەتێکی هاشا هەڵنەگرە کە ئەدەبیات کاریگەری لەسەر سیاسەت و کومەڵگا هەیە بۆیە لە قۆناخی ئێستا کاری کەسی خاوەن قەلەم ئەوەیە کە زۆر هۆشیارانە لە نێوان باش و خراپ شتێک هەڵبژێرێت کە بە قازانجی گشتی کومەڵگا و بە تایبەت خەڵکی چینی هەژار بێت بۆ ئەوەی ئەرکی خۆی جێبەجێ بکات و کاریگەری باشی هەبێت لەسەر دۆخەکە.\nئاکار محەمەد: ئێستای شیعری کوردی بۆ توانای پەڕینەوەی نیە لە ناوچەیەکدا بۆ هەرێمێکی تر؟\nسارا سەردار: بە ڕای من جیهان بینین بەشێکی گەورە لەو فەزایە داگیر دەکات کە نووسەر یان شاعیر لە ناوی دا دەژی، بۆیە هەتا جیهان بینینمان گەورە تر و فراوانتر بێت ئاست و پانتایی شیعرەکانمان بەرزتر و زیادتر دەبێت، نووسەرێک ئەگەر لە رووی تێگەیشتن و تێکەڵ بوون سنووری چواردەوری خۆی تێنەپەراندبێت و هێشتا لە ناو ئەو فەزایە بژیت کە خێزان و کۆمەڵگا و بۆیان درووست کردبێت و لەسەری فەرز کرا بێت، ناتوانێت هەست بەو ئازار و کالێنەی بکات کە لە ئاستی جیهانی و نێو نەتەوەیی بوونی هەیە و لەسەری قسە بکات یان ووتەی هەبێت.\nئاکار محەمەد: گرنگترین پرسیار بۆ من ئەمەیە دەمەوێت ڕەئی تۆ لەسەر پەیوەندی شاعیر بە مەرگەوە بزانم چیت هەیە لەسەر مەرگی شاعیران؟\nسارا سەردار: مەرگ لە ناو ئەدەبیات یان مەرگی شاعیر، ئەمە بابەتێکە کە زۆربەی هەرە زۆری نووسەریان شاعیرەکان بابەتیان لەسەر نووسیوە یان بە لایەنی کەم ئەم هەستە(مەرگ و کۆتایی ژیان)لە سوچی یەک یان چەند بابەت و نووسینێکیان دەردەکەوێت کە ئەمە پێش هەمووشتێک نیشانەی ئەوهەستە ناسک و جیاوازەی هەیە کە شاعیر یان خود مرۆڤی ئەدەبی هەیەتی، ئەمە واتا تێپەراندنی قۆناغە جیاوازەکانی ژیان و بگرە سەخت ترین قۆناخەکان کە نووسەر لەسەری تێپەریوە، زۆر جار بێ هیواییەک کە تەنیا خودی نووسەر دەیناسێت و هەستی پێدەکا و لەگەڵی ژیاوە ئەتگەیەنێتە ئەو ئاستەی کە لە شیعرێکت بڵێی:ئامادەم بۆ مردن، لە هەندێ حاڵەتی جیاوازیش نووسەر یان شاعیر پاش گەیشتن بە ویست و ئارەزووەکەی ئەگاتە ئەو قۆناغەی کە بەڵێ من ئێستا ئامادەم بۆ مردن.بەڵام سەبارەت بە مەرگی شاعیران دەبێ بڵێم لەوە کۆمەڵێ بیرەوەری نووسراو بە بیرم دێتەوە کە توشی جۆرێک لە سترێسم دەکا، زۆربەمان ئەزموونی ئەوەمان هەیە و کۆمەڵێ نووسەر و شاعیر دەناسین کە چ لە ئاستی ناوخۆ چ لە ئاستی جیهانی لە پشت مەرگ ناوبانگیان دەرکردووە هۆکاری ئەمەش بۆ ئەوە دەگەرێتەوە کە ئەو کۆمەڵگایەکە ئەو کەسایەتیە تیا ژیاوە کومەڵگایەک بووە کە پاش چەندین ساڵ جۆریەتی بیرکردنەوەی ئەو کەسەیان ناسیوە یان قبولیان کردووە بۆیە ئەو کەسایەتیە هەتا لە ژیان ماوە نەناسراو یان کەم ناسراو بووە بەڵام پاش مەرگ جا کۆمەڵگا زانیوەتی کە چ جۆرە کەسایەتییەکی لە دەست داوە بۆیە ئەکەونە بڵاو کردنی بابەتەکانی و رێز گرتن لە کەسایەتییەکە و درووست کردنی پەیکەر و تیمسال. بەڵام بە گشتی دەتوانم بڵێم مرۆڤە هەست ناسکەکان دۆستایەتی دێرینەیان لەگەڵ مەرگ و قبوول کردنی ئەم ڕاستییە هەیە.\nئاکار محەمەد: کۆتا پرسیار دەمەوێت بڵێم تا چەند ئەو شیعرانەی کە وەرگێڕدراونەتە سەر زمانی کوردی، توانیویەتی خزمەتی خەیاڵی شاعیرانی باشووربکات و تا ئاشنابن بە شیعر و خەیاڵی شاعیرانی ڕۆژ ئاوا، ئەی بۆ تا ئێستا شاعیرانی دوای ڕاپەڕین نەیان توانیوە بپەڕێنەو ئەدەبیاتی گەلانی تر بە نوسینی بەرهەمەکانیان؟\nسارا سەردار: بۆ وەرگێرانی بابەت بە تایبەت ئەگەر بابەتەکە ئەدەبی و هونەری بێت سەرەتا پێویستە وەرگێر لەگەڵ رۆح و ئەو ژینگەیە کە نووسەر تیا ژیاوە تێکەڵ بێت و بتوانێت خۆی بخەزێنتە ناو ئەو فەزایە بۆ ئەوەش وەرگێر دەبێ زمان زانێکی باش بێت واتا تەنیا ئەوە بەس نییە کە وەرگێر بتوانێت بەو زمانە قسە بکات بەڵکۆ پێویستە ساڵیانی ساڵ لەگەڵ ئەو فەزا و ئەو زمانە ژیا بێت و لە رووی هەستەوە تێکەڵ بوونێک درووست کرا بێت ئینجا وەرگێر دەست بداتە بەرهەمەکە و هەوڵی وەرگێرانی بدات بە سەر زمانێک کە بە زمانی دایک بۆی حیساب دەکرێ، لە کوردستانیش بە هۆی ئەو بارۆدۆخە نالەبارە سیاسی و کومەڵایەتی و ئیمکانیاتی کە هەمیشە هەبووە زۆر خەڵ روویان لە دەرەوەی کوردستان کردووە و لەوێ ژیاون و تەنانەت خێزانیان پێک هێناوە کە ئەمانە هەمووی بووتە هۆی تێکەڵ بوونێکی قووڵ لە نێوان کەسایەتی و کۆمەڵگا تازەکە، بێ شک چینی نووسەر و ئەدیبیش بێ بەش نەبوون لەو کۆچە بۆیە ئەو چینە تایبەتە کە لە دەرەوەی ئەو کۆمەڵگایە ژیاوە کە لێی لدایک بووە توانیوەتی ببێتە پردێک بۆ گواستنەوەی ئەدەبیاتی هەر دوو ناوچەکە بۆ ناو یەکتر کە ئەویش کاری کردووە سەر گەشە کردنی خەیاڵی شاعیر و نووسەری کورد بەڵام ئەوەشمان لەبیر نەچێت کە هەندێ جار ئەنجامەکە بەو جوانی و پۆختەییەی کە چاوەڕێ دەکەین تەواو نابێت بەڵکە دەبێتە هۆی وەرگێرانی شعری شاعرێکی بێگانە بۆ سەر زمانی دایک و وەرگێر خۆی دەکاتە خاوەنی بابەتەکە بێ ئەوەی هیچ ئاماژەیەک بە ناوی نووسەر بکات کە بەداخەوە ئەوە جێی نیگەرانییە.سەبارەت بە کۆمەڵگای کوردستانیش هەر وەک لە پرسیارەکانی پێشوو وەڵاممان دا ڕەها بوون و گرۆدەی چوارچێوە نەبوون بەشێکی گرنگی ئەو پەرینەوەیە، واتا شاعیر یان نووسەر دەبێت خۆی بە موڵکی هەمووان بزانێت.


نیشتیمان و نانیشتیمان – كولتور مه‌گه‌زین\nنیشتیمان و نانیشتیمان\nبەکر عەلی – دەکرێت مرۆڤێک لە نیشتیمانەکەی دەرکرێت، بەڵام هەرگیز ناکرێت نیشتمان لەناو مرۆڤدا دەربکرێت… ئێریش کێستنەر\nBy بەکر عەلی\t Last updated شوبات 28, 2020\nوێنه‌ی ژماره سێ\nمرۆڤ چەندێک ئەزموونی دنیا بکات و بەوپەڕی کراوەییەوە بچێتە نێو جیهانەوە، هێشتا ناتوانێت دەستبەرداری ئەو ئەندێشەیە بێت کە بێپچڕان لەناو ڕۆحیدا دەبزوێت، ئەندێشەی گەڕانەوە بۆ دەستپێکی دەرچوونی ئەو بۆناو جیهان، یان دروستتر بڵێم ئەوەی ئەو لەکوێوە هاتە دنیاوە و چۆن بتوانێت بۆی بگەڕێتەوە.\nئۆدیسە دوای ئەو گەشتە وێڵئاراییەی بە دەریادا بۆ دەرەوەی گریک کردی دواتر هەر دەگەڕێتەوە بۆ خاڵی دەستپێک، بۆ ماڵەوە. پلاتۆن لەدەرەوەی ئەسیناوە لەسەردەمی شەڕ و قاتويیدا گەڕایەوە بۆ ئەسینا و ئەکادیمیاکەی دامەزراند، کە ئەو ئەکادیمیایە لەوکاتەوە بووە دەستپێکی لەدایکبوونی هەموو ئەکادیمیاکانی جیهان.\nمەولانای نەقشبەندی دوای ئەو گەشتە ڕۆحی و عیرفانییەی بەرەو خۆرهەڵات کردی، دواجار بە مەشقێکی ڕۆحانی نوێوە گەڕایەوە بۆ ماڵەوە بۆ نیشتیمان. ئەگەرچی ماڵەوە هێندەخراپەیان لەگەڵدا کرد کە ناچاربوو ئەمجارەیان خۆنەویستانە لێیهەڵبێت…نالی چەندیک دوورتر دەکەوتەوە لە نیشتمان پتر پرسیاری ئەوەی لە سالم دەکرد، ئاخۆ کەی بێت بگەڕێتەوە.\nپیرەمێرد دوای خۆپێگەیاندنی ئەکادیمیاییانەی خۆی لە تورکیاوە دەگەڕێتەوە شار و ڕوناکی و فەرهەنگی بۆ دەهێنێتەوە. ئەم گەڕانەوەیە بۆچی؟ زۆر بەسادەیی دەکرێت بڵێین؛ مرۆڤ ناتوانێت دەستبەرداری ئەو شوێنە بێت کە یادەوەرییەکانی ڕابوردووی تێدایە. شوێنک کە من دەناسێت و منیش ئەو دەناسم، خەڵکەکانی دەناسم و ئەوانیش من دەناسن. کۆڵانەکانی، شەقامەکانی خوێندنگاکانی و فەرمانگەکانی و چایخانەکانی و کتێبخانەکانی و باخچەکانی و بازاڕەکانی، بریتین لەو شوێنانەی بوونەتە پارچەی نەمری ناو دەروونی مرۆڤ…\nڕەنگە مرۆڤ لەبەر گوشاری سیاسی و ئابووری ناچار بێت نیشتیمان بەجیبهێڵێت، بەڵام ناتوانێت خەون بەگەڕانەوەیەوە نەبینێت. ڕەنگە مرۆڤ لە قێزهاتنەوەی لە کولتوری کۆمەڵگاکەی نیشتیمان بەجێبهێڵێت، بەڵام گەر قێزی لە نەریتە کۆمەڵایەتییەکانیش بێتەوە، ئه‌وا ناتوانێت قێزی لە خاک و باخەکان و سروشت و ئاسمانی نیشتیمان بێتەوە. لەبەرئەوەی نیشتیمان بریتیە لەو ئەلبومەی کە هەموو وێنەکانمانی تێدا دەپارێزین. ئەم وێنانە کەرەسەیەکی ڕۆحین بۆ بەستنەوەی ئێمە بە نیشتیمانەوە. بۆیە لە هەموو تەماشاکردنێکی ئەو ئەلبومە ئێمە جۆرێک لەگەڕانەوە بۆ کاتێکی بەسەرچوو ناکەین، چونکە ئەو ڕۆژگارە هیچ شوێنەوارێک و هیچ ئاماژەیەکی نەماوە، بەڵکو پتر گەڕانەوە بۆ شوێنەکە دەکەین.\nبێهۆنییە، کەسی ئاوارە بەردەوام ئەو ئەلبومەی بە هەموو وێنەکانیەوە لە خەیاڵداندایە و هەموو گەڕانەوەیەکی بۆ نیشتیمان تەماشاکردنەوەیەکی قووڵی نۆستالژیانەی ئەلبوومەکەیە. لێرەدا نیشتمان ڕێک وڕەوان بریتییە لە شوێن نەک لە کات، بریتییە لە دەستپێکەکان نەک لە نەریت و فەرهەنگەکان، بریتییە لە زادگە نەک لە سەرکێشییەکان. مرۆ لەدەرەوەی نیشتمان پتر بە نەریت و فەرهەنگەکانی جیهان ئاشنا دەبێت وەک لەماڵەوە، مرۆ لە تاراوگەدا پتر سەرکێشییەکان ئەنجامدەدات وەک لە ماڵەوە. کەچی لەگەڵ ئەوەشدا خولیای گەڕانەوە بۆ ماڵەوە، لەڕووی ئەنترۆپۆلۆژییەوە بە نەمرترین فەزیلەی مرۆڤ دادەنرێت. تەنانەت ئەو ژنانەی لە کۆمەڵگه پیاوسالارییەکاندا دەژین و هەست بە نامۆییەکی وجودییانەی کوشندە دەکەن، کاتێک دەگەنە وڵاتێکی ئازاد و تاڕادەیەک یەکسان بۆ ئافرەتان، گەر لەوێش خۆیان بەتوندترین ئایدیۆلۆژیای فیمینیزم چەکدار بکەن، خولیاییەکی شۆڕشگێڕانەیان بۆ گەڕانەوە بۆ نیشتمان هەر تێدا دروست دەبێتەوە.\nمن کە نزیکەی نیوەی تەمەنم لە تاراوگە بەسەربردووە، ئێرە هەمیشە وەک نیشتمانی دووەمم تەماشا دەکەم، کەچی ماڵی یەکەمم لەنیشتیمان دەبینم. ئەگەرچیش لەڕووی فەرهەنگییەوە باش خۆم گونجاندووە، کەچی هێشتا خۆم هەر وەک کۆچەرێک دەبینم کە دەبێت ڕۆژێک لەڕۆژان بگەڕێتەوە. ئەمە هەڵوێستەیەکی شۆڕشگێڕانەیە بۆ هەر کۆچەرێک گەر بخوازێت گەڕانەوەی خۆی ببەستێتەوە بە ئومێدی بینینی نیشتیمانێکی خۆشەوە. ئەم دۆخە تەندروستترین مۆدێلی تێگەیشتنە لە نیشتیمان و کۆچەر و تاڕاوگەیی. ئەوانەی لەتاڕاوگەدا نیشتمانی یەکەم لە یادەوەرییان دەسڕنەوە تووشی خاڵیبوونەوەیەکی ڕۆحی بوون بەشێوەیەک کە نیشتمانە تازەکەشیان بۆ ناکرێت بە نیشتیمانی دووەم. ئەم خاڵیبوونەوەیەش دەیانخاتە نیو چۆڵەوانییەکی فیکرییەوە کە هیچ دیدێکی شۆڕشگێڕانەیان پێ نابێت بۆ گەڕانەوە، بۆیە گەر بشگەڕێنەوە هیچ ڕووداوێک بەرپا نابێت.\nڕەنگە لە ساتەوەختێکدا ئەو بیرۆکەیە لای خەڵکانێکی زۆر سەرهەڵبدات کە نیشتیمان چیتر پەیوەندی بەشوێنی لەدایکبوون و مناڵی و یادگارییەکان و زمانەوە نییە، بەلکو ئەو شوینەیە کە هێشتا هیچ جۆرە یادگارییەکمان تێیدا دروست نەکردووە، واتە ناشوێنە – یۆتۆپیایە، یان وەک ئەوەی سلۆتەردایک نیشتیمان ؛ وەک (نا- تاراوگەیەک) پێناس دەکات. کە مەبەستی لەوەیە نیشتمان ئەوەیە کە لەئێستادا نا – تاراوگەیەکی کاتییە، چونکە شوێنێکی ئەبەدی مرۆڤ بوونی نییە، مرۆڤەکان هەر کۆچ دەکەن و بەردەوام بۆ شوێنی باشتری ژیان دەگەڕێن.\nلەم ڕووەوە بێشومار ئەدەبی ستایشکردنی ئەو یۆتۆپیایە لەبەردەستماندایە بەبێئەوەی هیچ ئاماژەیەک بەدیوە ترسناکەکەی تاڕاوگەنشینی درا بێت، بەنموونە هەموو ئەدەبیاتی مارکس و وجودییەت بریتییە لە هەوڵی چوونەدەرەوە بۆناو جیهان، چونکە لەم دوو ڕێبازەدا هەموو مرۆڤەکان لەجیهاندا هاوبەشن. لێرەدا نەوەی نوێ لەژێر کاریگەری ئەفسوونی ئەندێشە بێسنوورەکانی تاڕاوگەیی، وە هەروەها بەمەبەستی لەئامێزگرتنی هەڵوێستەیەکی شۆڕشگێڕانەی کۆسمۆپۆلیتانیزم لەدژی کولتوری واقیعی ناسیۆنالیزمانەی خۆی، بیر لە بەجێهێشتنی نیشتیمان و کۆچکردن بۆ تاراوگە دەکاتەوە. جا هەندێکیان لەبەر هۆکاری ئابوری و هەندێکیان لەبەر هۆکاری سیاسی و کەمێکیشیان لەبەر هۆکاری زانستی و ئەدەبی.\nهەستی بەکەمسەیرکردنی نیشتیمان و سووکسەیرکردنی کولتورەکەت، هۆکاری تووڕەبوونتە لە نیشتیمان و هۆکاری بەجێهشتنەکەشتە. بەڵام کاتێک لەتاڕاوگە دەبیت شتەکان بەتەواوەتی ئاوەژوو دەبنەوە، خولیاییەکی گۆڕانخوازانەی ترت تێدا دروست دەبێت کە دنەت دەدات بتگەڕێنێتەوە بۆ نیشتیمان. مرۆڤ لە تاڕاوگەییدا دەتوانێت نیشتیمان و ماڵەوە باشتر ببینێت وەک لەناو ماڵەوە. بێهۆ . نییە ئەوانەی لە تاراوگەن نیشتیمانپەروەرانەتر پارێزگاری لە زمان و فەرهەنگی وڵاتەکەیان دەکەن وەک لەوانەی لە ماڵەوە ماونەتەوە. پیدەچێت لەرووی سایکۆلۆژییەوە مرۆڤی تاراوگەنشین پتر فرۆیدییانە بێت کە بەردەوام لەگەڕانەوەدایە بۆ ڕیشە، بۆ ڕابوردوو، بۆ تامەزرۆیی و بۆ ئازارەکانی یەکەمینجار و یەکەمین ژینگە. هه‌ربۆیه بۆیە مەرج نییە هەموو وەرچەرخانێکی تاراوگەنشینی بەرەو دۆزینەوەی نیشتیمانێکی باشتر و خۆشتر و نوێتر بێت، زۆرینەی جار وەرچەرخانەکە پێچکردنەوەیە بۆ ڕابوردوو لەبری هەڵهاتن بێت بۆ داهاتوو، ئەمەش گەڕانەوەیەکی پەتی و بێ مەرجە بۆ ڕیشەکانی جاران وەک خۆیان، گەڕانەوە و لەئامێزگرتنەوەی هەموو باروودۆخەکەی جارانە وەکو خۆی.\nماوەی چەند ساڵێک دەبێت کە هاوڵاتیانی هەرێم دەتوانن بۆ گەشتوگوزار یان بۆ چارەسەری پزیشکی سەفەر بکەن بۆ وڵاتانی تر، ئەوانەی هاتوونەتە بەرلین و من ڕێکەوتیانم کردوون، لێم پرسیوون ئەڵمانیا چۆن دەبینن، هەموویان وەها وەڵامیان داوەتەوە: ئێرە بۆ سەفەری کورت خۆشە، بەس بۆ مانەوەی هەمیشەیی تیا هەڵناکەم. غوربەتی هەستێکی قورسە، نیشتیمان لەهەموو شوێنێکی دنیا خۆشترە…. هەڵبەت ئەم هەستە تەنیا دەبێت لەڕووی ئیستاتیکییەوە وەک خولیایی مرۆڤ بۆ شوێن تەماشا بکرێت و هیج پەیوەندییەکی بە ئایدیۆلۆژی کۆنزێرڤاتیزمەوە نییە، بەڵام هەستی پاراستنی بەها کولتورییەکان کە لە ئایدیۆلۆگیاییەکی سیاسیدا خۆی فۆرمەلە بکات ئیستایکی نییە، بەلکو سامناکییە. لێرەوە ئیدیۆلۆگیای کۆنزێرڤاتیزم وەک هۆشیارییەکی کولتوری و ئیتیکی لەدایکدەبێت و گەر ببێتە سیاسەت و بچێتە نیو دەسەڵاتەوە زیان بە دیموکراسیبوونی ژیان دەگەیەنێت، وەک ئەوەی ئێستا لەتەواوی ئەمەریکا و ئەوروپادا تێبینی چالاکبوونی هێزە کۆنزێرڤاتیزمەکان دەکەین.\nوەک چۆن بنەماییترین مافی مرۆڤ ئەوەیە ماڵی هەبێت، شوێنێکی نیشتەجێبوونی هەبێت، لەئاستی گەورەتریشدا مافێکی بنەڕەتییە هەموو جڤاتێک لەناو سنوورێکی سیاسیدا قەڵەمڕەوی و فەرمانڕەوایی دەسەڵاتی سەروەرانەی خۆی هەبێت. (هانا ئارێنت) لە تیۆرییە سیاسییەکەیدا ئەم مافەی بۆ هەموو جڤاتێک یەکلاکردۆتەوە وەک مافێک بۆ دەروەستبوونی مرۆڤەکان لەناو کۆپێکەوەبوونێکی ڕێکخراودا و بەبەێ هەبوونی ئەم مافە گشتییە مەحاڵە تاکەکان بەهیچ مافێکی هاوڵاتییانە خۆشنوود بن. هەر بۆیە ئاوارەیەکی بێدەوڵەت لەم مافە بێبەشە. بەنموونەی گەر مرۆڤێکی کورد یان فەلەستینییەک ئاوارە بن، چونکە بێدەوڵەتن وەک ئاوارەیەکی ئەفگانستانی یان سوری نین.\nلێرەوەیە وەک چۆن لەڕووی سیاسییەوە بێدەوڵەتی مافی مرۆڤبوونی یاساییمان لێدەستێنێتەوە، ئاوەهاش بێنیشتیمانی هەموو مافێکی نیشتەجێبوون و ئۆقرەگرتنی وجودییانەمان لێ زەوت دەکات. دۆخێک کە زۆرجار مرۆڤە بێنیشتمان و بێدەوڵەتەکان بەرەو غەریب بوونێکی ئەبەدی دەبات و لەهیچ شوێنێک ئۆقرە ناگرن و هەموو شوێنێکیش بۆیان دەبێت بە ناشوێن و هەموو نیشتمانێکیش کە سەرلەنوێ بیدۆزنەوە دەبێتەوە بە تاراوگەیەکی نوێ.\nفڕۆكه‌خانه‌ی سلێمانی، ئه‌قڵیه‌تی فاشیزم لێره‌و له‌وێ


بگەڕێ بە ناو 433062 هەواڵ و بابەتدا، لە زیاتر لە 42 سەرچاوەوە.\nحکومەتی ھەرێم روونکردنەوەیەکی بڵاوکردەوە\nیەکەم لێدوانی بایدن لەبارەی گرژییەکانی ئەمریکاوە\nجۆ بایدنی سەرۆکی هەڵبژێردراوی ئەمریکا رایگەیاند، ئەوەی روودەدات دەستدرێژییە بۆسەر گەلەکەمان و بۆ سەر دیموکراتییەکەمان.\nعێراق لەبارەی بەشەخۆراکی مانگانەی ئەمساڵەوە روونکردنەوە دەدات\nJanuary 6th, 2021 NRT\nوەزارەتی بازرگانی عێراق رایگەیاند، بڕی پارەی پێویست تەرخانکراوە بۆ دابینکردنی بەشە خۆراکی مانگانەی ئەمساڵ ٢٠٢١.\nلەبارەی موچەوە بڕیارێکی نوێ دەرکرا\nوەزارەتی شەهیدانی حكومەتی هەرێم رایگەیاند، موچەی ١٣ هەزار و ٢٨٢ كەسیان بڕیوە، كە بە نایاسایی موچەیان وەرگرتووە.\nگوڵستان محەمەد سەرۆکی فراکسیۆنی گۆڕان لە پەرلەمانی کوردستان رایگەیاند، "ئێمە وەکو فراکسیۆنی گۆڕان دەنگ بە کاندیدی وەزیری سامانە سروشتییەکان دەدەین."\nپۆلیسی واشنتۆن لەبارەی خۆپیشاندانەکانی سبەینێی وڵاتەکەوە هۆشداریی دەدات\nJanuary 5th, 2021 NRT\nبەڕێوەبەری پۆلیسی واشنتۆن رایگەیاند، لە خۆپیشاندانەکەی سبەینێی لایەنگرانی دۆناڵد ترەمپدا، دەسەڵاتی دەستگیرکرنی هەرکەسێکیان هەیە کە سەرپێچی یاسا بکات یان هەوڵبدات کاری توندوتیژی ئەنجام بدات.\nکازمی راوێژکارێکی بەهۆی لێدوانی رۆژنامەوانی لەبارەی قاسم سولەیمانیەوە سڕدەکات\nمیدیاکانی عێراق بڵاویانکردوە، سەرۆکوەزیرانی وڵاتەکەیان یەکێک لە راوێژکارەکانی بەهۆی لێدوانی رۆژنامەوانی لەبارەی قاسم سولەیمانیەوە سڕدەکات.\nحکومەتی هەرێم لەبارەی پشووی رۆژی چوارشەممەوە بڕیاریدا\nفەرمانگەی میدیا و زانیاری حکومەتی هەرێم رایگەیاند، رۆژی چوارشەممە ٦ی ئەم مانگە، لە سەرجەم دامودەزگاکانی حکومەتی هەرێمی کوردستان دەوامی فەرمی ئاساییە و پشوو نییە، ئەوەش لەکاتێکدایە، رۆژی چوارشەممە، رۆژی دامەزراندنی سوپای عێراقە و لە ناوەڕاست و باشوری عێراق پشوودەبێت.\nبەشیر حەداد لەبارەی پشکی کورد لە پرۆژەیاسای بودجەی ٢٠٢١ روونکردنەوە دەدات\nJanuary 4th, 2021 NRT\nبەشیر حەداد رایگەیاند، لەبەرئەوەی عێراق لە بارودۆخێکی ئابوری و سیاسی و ئەمنی ناجێگیردایە ناتوانین دڵنیایی لەبارەی دەنگدان لەسەر پشکی کورد لە پرۆژەیاسای بودجەی ٢٠٢١دا بدەین.\nوەزارەتی دارایی هەرێم راگەیەنراوێکی لەبارەی موچەوە بڵاوکردەوە\nوەزارەتی دارایی راگرتنی موچە و خانەنشینی ١٠ هەزار و ٦٠٩ موچەخۆر كە لە سیستمی بایۆمەتری دووجار یان زیاتر تۆماركراوە راگەیاند.\nوەزارەتی بازرگانی لەبارەی بەرزبوونەوەی نرخەکانی بازاڕەوە روونکردنەوە دەدات\nوەزارەتی پەروەردە لەبارەی دەستپێکردنەوە دەوامەوە بڕیاریدا\nJanuary 3rd, 2021 NRT\nبریكاری وەزارەتی پەروەردەی حكومەتی ھەرێمی كوردستان بە ماڵپەڕی پارتی رایگەیاندووە، "ئەوان وەكو وەزارەت كۆبوونەوەی خۆیان ئەنجام داوە و ئامادەكاریی تەواویان كردووە بە لەبەرچاوگرتنی رێنمایی تەندروستی، بۆ ئەوەی لە ١٠ی ئەم مانگەدا پرۆسەی خوێندن لە ھەرێمی كوردستان دەستپێبكاتەوە"، دەشڵێت، "چاوەڕێی لیژنەی باڵای روبەڕووبوونەوەی كۆرۆنا دەكەین، بزانین ئەوان چ بڕیارێك دەدەن."\nتەندروستی عێراق لەبارەی کۆرۆناوە مژدەیەکی راگەیاند\nوەزارەتی تەندروستی عێراق رایگەیاند، لە ٢٤ کاتژمێری رابردوودا و لە سەرانسەری وڵات تەنیا ٧٤٢ حاڵەتی توشبوون بە کۆرۆنا هەبووە و ئەوەش، یەکەمجارە لە مانگی ٦ی ساڵی رابردووەوە رووبدات.\nكوردستان 8170 عێراق 7695 کۆرۆنا 7597 توركیا 4854 سلێمانی 4771 سوریا 4586 هەرێم 4371 ئێران 4367 ئەمریكا 4091 هەولێر 3770 هەرێمی 3749 نرخی 3660 واشنتن 3500 ڤیدیۆ 3328 بایدن 2835 لەبارەی 2771 داعش 2482 بارزانی 2403 روسیا 2292 بریتانیا 2169


پیران و ژیران – هەورامان\nیانە هەورامانی بشناسدیٛ پیران و ژیران\nپیر، لاو گوٙران زوانەکانوە، مەفهومێوە مانادار و ئەرزشمەند بییەن و هەن. پیر جە جامعەو گوٙرانەکانو هوٙرامانینە، مەنزورش ئینسانیٛوە سن ویەردە یا ڕیش چەرمە نییەن. بەڵکوم، مەنزورش کەسیٛوەن کە داراو “ویر، ئاوەز، ژیریی، ئەنەیاوایی، فامای، دەرک، تەجروٙبەداریی، مانافامیی، چیٛوزانیی، شاکریٛڵو حەلو موشکلەکان، گەورەیی، دماڕوٙوین، و قسەزانین” گردینو گەورەپیایانو هەورامانی، بە تایبەت ئانیشانە کە وەفاتشان کەردەن، “وەڵگیرو نامەکیٛشان بە “پیر” دەسپەنە مەکەروٙنە جە دینداری بگیٛرە هەتا ئوٙسا بەنای، تا ئەدیب، قسەوەش. قسەزان، باخەوانی ژیر، قەزاوەتچی، گردینشان نەقشو پیریشان گیٛڵنان و خزمەتو جامعەکەیشانە بییٛنی.\nپیر، دلیٛو ڕازەکانمانە، دلیٛو ئەدەبیاتیمانەن دلیٛو موٙچیاریەکانمانە و دلیٛو ئوٙساینەکانەنە جە وەشی و سەخلەتیەکانمانە پیٛسەو چراوتوٙڕیٛوە هەمیشە ڕوٙشن مەگڕوٙنە و ورچەش ئومیدواری مەدوٙ پەنەمان.\nویرمەن زاڕویٛ بیٛنمیٛ، وەختو بیٛوارانینە چندە ژەنی و پیای پیر چەنیو جوانەکان پەشتیشانوە و زاڕوٙکان هەر پاسە، گردینشان بە دەسوەگیٛرتەو چویٛوە و دەسماڵیٛوە سەوز کە مەشیاییٛم کەردێما چوەکیٛرە، لویٛنمیٛ ڕووبە خەرمانگاکان، دەشتەکان و ڕووبە دارە بەلوەکان، و چندە کەسیٛ جە ژەنەکان دەفە ژەنیٛنیٛ و گردینمان بە یەک ریتم، واچیٛنمیٛ “وەیوڵە بادەو سەرو پیران یا خوا بواروٙ پەی فەقیران” کتوپڕ دامەو هوٙرەکانوە، هوٙرتریٛشقیٛوە شانیٛ و دەنگو دەفەکان فرەتەر بەرزبیٛنەوە و پەی ئەوەڵین “تکە وارانیٛوە کە کەوتیٛرە واری، زریکەو زاڕوٙکان و گرەوای ژەنەکان و زکروانەکان بەرزوە بیٛ، دەنگو “وەیوڵە بادەکیٛ کوەکانو هەورامانی هوٙنیٛوە و ئاسمان ئەی پیٛواو ڕوٙحە ئەهورایەکەو خەلکە فەقیرەکەیوە”.\nبە حەدیٛوە لاو ئیمەنە پیر ماناش گەوریٛنە کە بەینو دوٙعاکانمانەنە هەمیشە ئەوەڵ مەفهوم “پیرەن” و بە پیرەکانوە دەس پەنە مەکەروٙنە. ئەئی پیرانە: نیشانەو ئەخلاق، ڕاستگوٙیی، ڕوٙشنایی، هیٛز و توانایەنیٛ. نەقشو رابەریٛوە پاک و هەقیٛقەت واچیشان گیٛڵنان. پەوچی تەنیا ئومیدمان ئانەنە کە ڕوٙڵەکانو ویرچەمەو هەورامانی پەریٛ خزمەت بە جامعەو گوٙرانەکان، ڕاگاو “پیران” کە نمادو سوژەگی و کونشگەری ئینسانی گوٙران زوانی مەنمانان، بپیمان، ئیدامەدەرو ئا مەنش و شەخسیەتیە ببان.\n(نویسەر: ژیار سلامەتیان)\nجوٙش کوٙرەی جەرگ بەو تەور گرتەن تاو— تاقەت نەبوٙتەی دڵ کەردەن وە تاو\nتاس تین سەبر گەرمی جوٙش مەیل——- جە ئیخلاس قاڵ یەکسەر بییەن کەیل\nهەر جزوەیم پەی ویٛش سەر وەخوٙ کەسێن— هەر یوٙ ئامادەی جەزبەی نەفەسیٛن\nدیوانو شیٛخ مستەفا تەختەیی، جەموە کەردەی: محەمەد ڕەشید ئەمینی، پاوە: ئاروٙ. چاپو یوٙوەمی،1397.(پ.115)\nنویسیای وەڵین هەملقوانی\nنویسیای دمایین فەتە و مەراسموو داستان کوٙتای هەورامی\nهەورامان نێت؛ پایگەیوە پەی خزمەتو زوان و فەرهەنگو هەورامانی ڕوٙ 24/2/2020 پایگەی ئینترنێتی…


وڵاته مه‌زنه‌كان له‌سه‌ر ڕه‌وانه‌كردنی ئێران بۆ به‌رده‌م ئه‌نجومه‌نی ئاسایش ڕێـكده‌كه‌ون\nوه‌زیرانی ده‌ره‌وه‌ی شه‌ش وڵاتی مه‌زنی جیهان ڕێـكه‌وتن له‌سه‌ر ئه‌وه‌ی جارێـكی دیكه ئێران ڕه‌وانه‌ی ئه‌نجومه‌نی ئاسایشی سه‌ر به نه‌ته‌وه یه‌كگرتووه‌كان بكه‌ن به هۆی به‌رنامه ناوه‌كیـیه‌كه‌یه‌وه.\nوه‌زیری ده‌ره‌وه‌ی فه‌ره‌نسا فیلیپ دۆستێ بلازێ ڕایگه‌یاند كه ڕۆژی چوارشه‌ممه خۆی و هاوكاره‌كانی له وڵاته یه‌كگرتووه‌كانی ئه‌مریكا و ڕوسیا و چین و به‌ریتانیا له‌گه‌ڵ ئه‌ڵمانیا گه‌یشتنه ئه‌و ڕێـكه‌وتنـنامه‌یه له پاریس.\nدۆستێ بلازێ گوتی ئێران هیچ ئاماژه‌یه‌كی نه‌داوه بۆ ئاماده‌بوونی له وتووێژكردن له‌سه‌ر پـێـشـنیاری نێونه‌ته‌وه‌یی بۆ دابینـكردنی متمانه‌یی، ئه‌گه‌ر هاتوو تاران پـیتاندنی یۆرانیۆم ڕابگرێت. گوتیشی وڵاتانی شه‌ش قۆڵی كار له‌سه‌ر بڕیارێـكی ئه‌نجومه‌نی ئاسایش ده‌كه‌ن كه تاران ناچار بكات كاره‌كانی پـیتاندن ڕابگرێت، وه ئاماژه‌شی دا كه ڕه‌نـگه ئه‌و پـرۆسه‌یه سزادانی لێ بـكه‌وێته‌وه.\nشـایانی باسه، به‌ر له وتووێژه‌كانی ڕۆژی چوارشه‌ممه، كۆنده‌لیزا ڕایس، وه‌زیری ده‌ره‌وه‌ی ئه‌مریكا ڕایگه‌یاندبوو كه تاران وه‌ڵامێـكی ناته‌واوی پـێشـنیاری نێونه‌ته‌وه‌یی داوه‌ته‌وه. وه وتووێژكه‌ری ناوه‌كی تاران ڕۆژی سـێـشه‌ممه به سه‌رۆكی سیاسه‌تی ده‌ره‌وه‌ی یه‌كێتی ئه‌وروپا خافێر سـۆلانای ڕاگه‌یاندبوو كه پـێویسـتیان به مۆڵه‌تی زیاتر هه‌یه.


زانستی گشتی و ته‌كنه‌لوژیا\nهەمەرەنگ و رۆشنبیری\nجوانکاری و مۆدە\nفەلەک و یوفۆ\nراپۆرتی تایبه‌ت به ئۆزۆن\nرێگه نوێیه‌كانى ته‌لارسازى له جیهانى ئه‌ندازیارى نوێدا..\nئه‌مڕۆ جیهان زۆر پێشكه‌وتنى له هه‌موو بوارێكدا به‌خۆوه بینیوه و ركابه‌رى له هه‌موو لایه‌كه‌وه له‌سه‌ر ئاستى جیاجیادا دروست بووه‌و به‌رده‌وامه، بوارى ئه‌ندازه‌ییش وه‌كو بنه‌ماو جه‌مسه‌رێكى سه‌ره‌كى پێشكه‌وتن به‌تایبه‌تیش ئه‌و بوارانه ده‌ڵێن له ئه‌ندازه‌دا كه راسته‌وخۆ په‌یوه‌ندى به ژیانى رۆژانه‌ى هاوڵاتیه‌وه هه‌یه وه‌كو ئه‌ندازیارى شارستانى و سۆفتوێر و كاره‌با و ...هتد.\nمه‌به‌ست له رێگه نوێیه‌كانى ته‌لارسازى له جیهانى ئه‌ندازیاریدا به‌كارهێنانى ئامێرى پێشكه‌وتووه له كارى ته‌لارسازى و بیناكاریدا به‌ڵام من له‌و بابه‌ته‌دا پێشینه ده‌ده‌م به به‌كارهێنانى ئامێره‌كان له كاره هه‌یكه‌لیه‌كاندا له بوارى ئه‌ندازه‌یى كه تا راده‌یه‌كى یه‌كجار زۆر كاره‌كانى ئاسان كردووه‌و كاتێكى زۆر ده‌گێرنه‌وه.\nدروستكردن و به‌رزكردنه‌وه‌ى ته‌لاره‌كان له كارى ده‌ستى و ماسولكه‌ییه‌وه وورده وورده گۆڕا و ئه‌م بواره رووى له به‌كارهێنانى ئامێر كرد له ئیشكردندا. رێژه‌ى به‌شداریپێكردن و به‌كارهێنانى ئامێر له كارێكه‌وه به كارێكى تر ده‌گۆڕێ هه‌روه‌ك چۆن له ووڵاتێكه‌وه بۆ ووڵاتێكى تر ده‌گۆڕێت ئه‌مه‌ش به‌گوێره‌ى پێشكه‌وتنى ته‌كنه‌لۆجى و ئه‌ندازه‌یى ئه‌م ووڵاته به شێوه‌یه‌كى گشتى. لێره‌دا ئێمه ده‌بێت جیاوازى بكه‌ین له نێوان ئه‌و ئامێرانه‌ى كه به‌كار دێن بۆ به‌ره‌و پێشبردنى رێگه‌كانى دروستكردن له بوارى ته‌لارسازى ئاسایى دا و هه‌روه‌ها له نێوان رێگاى دروستكراوه‌ى پێشوه‌خته (precast) كه به قۆناغێكى پێشكه‌وتوو و جیاواز داده‌نرێت، له هه‌مان كاتدا پێشكه‌وتنى رێگاكانى دروستكردن له بواره ئه‌ندازه‌ییه‌كاندا و به تایبه‌تیش له ئه‌ندازیارى شارستانیدا به‌رده‌وامه‌و هه‌موو قۆناغه‌كانى دروستكردنى هه‌ر ته‌لارێك ده‌گرێته‌وه هه‌ر له سه‌بكردن و كۆنكریترێژى له شوێنى كاركردن و دانانى شیش (شیشبه‌ندكردن) ، له هه‌موو ئه‌مانه‌دا به‌كارهێنانى ئامێر رۆڵێكى كاراى ده‌بێت له گێڕانه‌وه‌ى كاتێكى زۆر له پڕۆژه‌كاندا.\nرێگه‌كانى دروستكردن له ته‌لارسازیدا (به به‌كارهێنانى ئامێر) دابه‌شى ئه‌م خاڵانه‌ى خواره‌وه ده‌بن:\n1- رێگاى روویی (floor)ى به‌رزكراوه (Lift slab System)\n2- رێگاى لاركردنه‌وه‌و به‌رزكردنه‌وه (Tilt-up system)\n3- رێگاى به‌رزكردنه‌وه به‌ره‌و سه‌ره‌وه (Push-up system)\n4- سیسته‌مى به‌زركه‌ره‌وه‌ى سكه‌یى ستوونى (Vertical Slip for)\n5- سیسته‌مى راكێشانى تونێلى ( Tunnel Form Construction)\n6- سیسته‌مى ته‌كنیكى گشتى (یه‌كگرتوو) (Combined Technique)\nله هه‌ر ژماره‌یه‌كدا هه‌وڵ ئه‌ده‌م كه‌وا باس له یه‌كێك یان زیاتر له رێگه‌یه‌ك له‌م رێگانه‌ى سه‌ره‌وه بكه‌م، له‌م ژماره‌یه‌دا باسى خاڵى دووه‌م ده‌كه‌م چونكه “رێگاى رووی (floor)ى به‌رزكراوه” پێویستى به‌وه هه‌یه به درێژى و تێرو ته‌سه‌لى باسى لێوه بكرێت.\nCopyright © 2016 OZONE MAGAZINE - All Rights Reserved


حزبه‌کانی بزوتنه‌وه‌ی کوردایه‌تی و عاده‌تی ڕزگارکردنی سه‌رانی ڕژێمی به‌عس! – Denegkan\nحزبه‌کانی بزوتنه‌وه‌ی کوردایه‌تی و عاده‌تی ڕزگارکردنی سه‌رانی ڕژێمی به‌عس!\nbydengekan\tDecember 31, 2008\tگشتی\nناره‌زایه‌تیه‌کی تری جه‌ماوه‌ری خه‌ڵک له‌پاڵ ئه‌و ناره‌زایه‌تیانه‌ی که‌دا به‌ڕووی حزبه ناسیونالیسته کوردیه‌کاندا له‌ده‌ره‌وه‌و ناوه‌وه به‌رزبۆته‌وه، ئه‌م جاره‌یان له‌به‌رامبه‌ر گه‌نده‌ڵیه ئیداریه‌کانی حکومه‌تی هه‌رێم و حزبه‌ده‌سه‌لاتداره‌کان و سه‌رانیاندا و له‌به‌رامبه‌ر بێئاوو کاره‌بایی و\nسه‌رکوتدا نیه، ئه‌مجاره‌یان ناره‌زایه‌تی له‌به‌رامبه‌ر، حه‌شاردان و ڕزگارکردنی گیانی یه‌کێکی تر له‌سه‌رانی و ئینسانکوژانی ڕژێمی به‌عسه، ئه‌ویش تاریق ره‌مه‌زانه که یه‌کێکه بووه له‌و به‌رپرسانه‌ی ڕژێمی به‌عس وه به‌پێی ئیفاده‌ی خۆی سه‌رپه‌رشتی تیمێكی كردووه بۆ كیمیایی بارانی هه‌ڵه‌بجه!!!\nعاده‌تێکی کۆنی حزبه‌کانی بزوتنه‌وه‌ی کوردایه‌تی!\nبۆ خه‌ڵک زۆر شوێنی تیاڕامان نیه ئه‌م کرده‌وه‌یه‌ی ئه‌مجاره له‌حه‌شاردانی یه‌کێکی تر له به‌رپرسانی ڕژێمی به‌عس رزگارکردنی گیانی، به‌هۆی ئه‌وه‌ی زۆرکاری وایان ئه‌نجامداوه‌و ده‌یده‌ن، عاده‌تێک که‌نانی له‌سه‌ر ده‌خۆن له‌ژێر ناوی بزوتنه‌وه‌ی کوردایه‌تیدا چ له‌شاخ و چ له‌شار له‌سه‌ری ده‌ڕۆن. خه‌ڵک هێشتا وفیق سامه‌راییان بیرنه‌چۆته‌وه‌و که‌نه‌ک نه‌جاتایان دا به‌ڵکو خستیانه لای سه‌ره‌وه‌و به‌شۆرشگێریش ناوزه‌دیانکرد، خه‌ڵکی کوردستان شیخ جه‌عفه‌ری ده‌ستسوربو به‌خوێنی خه‌ڵکی کوردستان و عێراق بیرماوه که‌چۆن له‌مه‌رگ رزگاریان کرد، ئه‌وه سه‌دان مسته‌شارو ئه‌من و ئیستخبارتیان له‌ده‌ست خه‌ڵک رزگارکردوو یان له‌پۆستی ئیداره‌کانیاندا دایانناون، یان سه‌روه‌ت و سامانێکی خه‌یاڵیان خستۆته ئیختیاریان، که ئه‌و چه‌نابابه له 18 ساڵی رابردوودا بێئاوو کاره‌بایی و برسێتیان نه‌دیوه، هه‌ر ئه‌م ڕۆژانه تایتڵی هه‌واله‌کانی میدیای کوردستان ببینن که ئه‌م ئه‌مانه نموونه‌یه‌کن که نیشانده‌ری کارو سیاسه‌تێک له‌خه‌رواری سیاسه‌ت و کاره‌کانی حکومه‌تی هه‌رێم و حزبه زلهێزه‌کانی بزوتنه‌وه‌ی کوردایه‌تی:\n– گـروپـی نـۆكـان زیـاتـر لـه‌دوو ملیـۆن مـه‌تر دووجـا زه‌وی بازرگانی له‌شاری سلێمانی له‌سه‌ر تاپۆكراوه\n– نێچیرڤان داوای قه‌ره‌بوكردنه‌وه‌ی زه‌وی بۆ ته‌حسین شاوه‌یس‌و خدری ره‌شید به‌حری ده‌كات\nسه‌رچاوه: ئاوێنه 24/12/2008\n– ڕێكخراوێك به‌ناوی پارستنی پارتیه‌وه سه‌دان ملیۆن دینار له‌هاوڵاتیان\n– تاڵه‌بانی له‌نێوان خانووی توركمان‌و خێوه‌تی كورده‌كاندا\nئه‌مه له‌کاتێکدایه که‌خه‌ڵکانێک نه‌ک یه‌ک بست زه‌ویان نیه، کرێی خانویه‌کیان پێنادرێت، ئه‌مه له‌کاتێکدایه که زۆرێک نه‌ک قه‌ره‌بووی زه‌ره‌رو زیانی شه‌ڕی ناوخۆ نه‌کراونه‌ته‌وه به‌ڵکو خۆشیان تا ئیستا بێسه‌رو شوێنن و که‌سو کاریان نازانن ماون یان که‌س و کاریان هه‌ر له‌چاوه‌ڕوانیدان، ئه‌مه له‌کاتێکدا ڕوو ده‌دات له‌به‌ملیۆن ده‌درێ به‌تورکمانه‌کان بۆ ڕازیکردنی دڵی تورکیا و ده‌یان ڕێکخراو به‌ناوی پاراستن و ئاسایش و سه‌ر به‌حزبه‌کانیان دروستده‌کرێت بۆ مژینی خوێنی له‌شی خه‌ڵک که‌بۆ پاروه نانێک ئیحتیاجن .\nبه‌پێی ئاشکراکردنی؛ دادوه‌ر محمد عورێبی دادوه‌ری دادگای باڵای تاوانه‌كانی عێراق رۆژی 21/12 له یه‌كه‌مین دانیشتنی دادگایی تاوانبارانی هه‌ڵه‌بجه ئاشكرای كرد به‌نوسراوێكی ئاسایشی گشتی سلێمانی ئاگادار كراوه‌ته‌وه تۆمه‌تبار تاریق ره‌مه‌زان ناتوانێت له‌دادگاكه‌دا ئاماده بكرێت"چونكه هه‌ڵهاتووه". سه‌رچاوه: ئاوێنه 24/12/2008\nخه‌ڵکی کوردستان ده‌توانن کۆتایی به‌م چاوبه‌ستانه‌ی حزبه ناسیونالیسته‌کان بهێنن\nئه‌م چاوبه‌ست و گه‌مانه‌ی حزبه ناسیونالیسته‌کان چ له 18 ساڵی ده‌سه‌لاتی میلیشیایی له‌شاره‌کان و چ ده‌وره‌ی پێشتری شاخ هیج گومان و خۆشخه‌یاڵیه‌کی لای خه‌ڵک نه‌هێشتووه، وه خه‌ڵکی کوردستان هیچ خۆشباوه‌ریه‌کیان به‌ده‌سه‌لات و وه‌عده‌و به‌ڵێن و ئاینده‌یه‌کی هه‌ردوو حزب و حکومه‌ته‌که‌یشیان نیه، ده‌زانن له‌چونه باوه‌شی سدام حسین و خومه‌ینی و ئه‌مریکاوه هیچ قازانجێکیان نه‌کرد، له‌نه‌جاتدانی سامه‌رایی و سه‌دان و بگره هه‌زاران له سه‌ران و نۆکه‌رانی ڕژێمی به‌عس و ئیستاش نه‌جاتدانی فرۆکه‌وانی به‌رپرس له‌کیمیایی بارانی هه‌ڵه‌بجه و چونه باوه‌شی سه‌درو به‌درو ده‌وڵه‌تی تورکیا، نه‌ک نانێک به‌سفره‌یان زیاد نابێت، به‌ڵکو ده‌بێت چاوه‌ڕوانی ماڵوێرانی و برسێتی زیاتر بکه‌ن، بۆیه ته‌نیا هێزێک که‌ده‌توانێت کۆتایی به‌یاریکردنی ئه‌م حزبانه به‌چاره‌نوسی خه‌ڵکی کوردستانوه بهێنێ، هێزی خه‌ڵک و هاتنه‌مه‌یدانه به‌شیوه‌یه‌کی ڕێخکراوو، هاتنه‌مه‌یدانیانه له‌گه‌ڵ که‌سوکاری قوربانیانی کیمیایی بارنی هه‌ڵه‌بجه‌دا به‌دژی حه‌شاردان و ڕزگارکردنی گیانی سه‌رانی به‌عس و تاوانباری کیمیایی هه‌ڵه‌بجه.\nPrevious سه‌رۆک وحکومه‌ت له‌خه‌می ته‌حسین شاوه‌یس و کۆنه جاشه‌کاندایه،کێ له‌خه‌می ئه‌نفالکراو وهه‌ڵه‌بجه‌یه‌کاندایه؟\nNext دوو هه‌زار و هه‌شت جار ماڵئاوا…..سه‌لام محه‌مه‌د


ل زاخۆ گه‌نجه‌كی مالپه‌ره‌كا وه‌رگێرانا ئۆنلاین دروست كریه\nڕۆژهات لوقمان 02/06/2020 - 13:56 تەكنۆلۆژیا\nئه‌یمه‌ن سه‌برى، ئه‌و قوتابیێ ژیرمه‌ند بوویه، قوتابیێ زانكویا زاخۆ یه، ب ژیرى و داهێنانێن خۆ ، شیایه مالپه‌ره‌كێ دروست بكه‌ت كو تایبه‌ته بۆ كارێ وه‌رگێرانا هه‌ردوو زمانێن كوردی و ئنگلیزى ڤه.\nئه‌یمه‌ن سه‌برى ئه‌و قوتابیێ شیایى سه‌رنجا سۆشیال میدیایێ بۆ سه‌ر كارێ خۆ رابكێشیت، د دیداره‌كێ دا بۆ (باسنیوز) دا دیاركرن: "ژ به‌ر كو هه‌ر كه‌سه‌ك خودان به‌هره‌یه‌كه، هه‌ر كه‌سه‌ك دشێت د بواره‌كێ ژیانێ دا خۆ پێش بئێخیت، هه‌ر كه‌سه‌ك خودان شاره‌زایی و جوره‌كێ شیانێ یه، هه‌ر مرۆڤه‌ك دێ شێت شیانێن خۆ یێن مه‌زن دیار كه‌ت و خزمه‌تا جڤاك و ملله‌تى كه‌ت. ئه‌گه‌ر مرۆڤ به‌رده‌وام بیت ل سه‌ر هه‌ولدانان و نه راوه‌ستیت و بێ هیڤى نه‌بیت ژ هیڤیێن خۆ، له‌ورا من ژى ده‌مه‌ك درێژه، د خواست كاره‌ك ب ڤى ره‌نگى ئه‌نجام بده‌م كو بشێم مالپه‌ره‌كێ تایبه‌ت بۆ كارێ وه‌رگێرانێ ڤه ب ناڤ و نیشانێ http://wargeran.net/ دروست بكه‌م وكارێ من خزمه‌تا خه‌لكى بكه‌ت".\nئه‌یمه‌ن سه‌برێ كو قوتابیێ زانكویا زاخۆ یه، ئاماژه ب وێ چه‌ندێ ژى دده‌ت: "هه‌ر چه‌نده قوتابى مه، خواندنا من نه‌بوویه رێگر ل كارێ من یێن داهێنانێ، به‌رۆڤاژى ئه‌ز پتر بهێز دكه‌ڤم به‌رده‌وام بم ل سه‌ر خواندنا خۆ و د هه‌مان ده‌م دا كارێن داهێنانێ ئه‌نجام بده‌م" و گۆت ژى:" پتر ژ 15 كارێن دى وه‌كه پرۆژه من دروست كرینه و دوماهى كارێ من، دروستكرنا مالپه‌ره‌كێ بوویه، كو تایبه‌ته ب كارێ وه‌رگێرانا 2 زمانان كو ب رێكا مالپه‌رێ هه‌ر كه‌سه‌ك دشێت وه‌رگێرانێ ژ زمانێ كوردى بۆ ئنگلیزى وبه‌رۆڤاژى ئنگلیزى بۆ كوردى ئه‌نجام بده‌ت. ئه‌ڤ كاره هه‌موو من د ده‌مێ 30 رۆژان دا ئه‌نجام دایه تا كو مالپه‌ر دروست بووى و كه‌فتیه كارى و دیار كر ژى:" هه‌مى داتایێن ئه‌ڤێ مالپه‌رێ من ژ فه‌رهه‌نگا بزاڤ وه‌رگرتینه و نۆكه ئه‌ڤ پرۆژه وه‌كه مالپه‌رێ وه‌رگێرانێ ل سه‌ر هه‌مى سیسته‌مان كار دكه‌ت".\nئه‌یمه‌نى دوماهى ئاخفتنا خۆ دا ئەڤە گۆت: "ئه‌ڤ كاره ده‌مه‌كێ گه‌له‌ك نێزیكى دێ ب شێوازێ ئه‌پلیكه‌یشن كار كه‌ت و زێده‌تر ژ 40 هزار په‌یڤان بۆ هه‌ردوو زمانێن كوردى و ئنگلیزى د ناڤا ئه‌ڤێ مالپه‌رێ وه‌رگێرانێ دا هه‌نه و ده‌مه‌كێ گه‌له‌ك نێزیك دێ ئه‌ڤ په‌یڤه د ناڤا مالپه‌رێ دا زێده بن و دێ هه‌ول ده‌ین رێژا په‌یڤان بگه‌هیته 100 هزار په‌یڤان و هیڤیخوازین ئه‌م شیابین كاره‌ك بچیك پێشكێشى خه‌لكێ خۆ بكه‌ین و هیڤیخوازین هه‌مو گه‌نج ده‌مێ خۆ ژ پێخه‌مه‌ت خزمه‌تكرنا جڤاك و ملله‌تێ خۆ دا ده‌رباز بكه‌ت".\nھەژی دیارکرنێ یە، ئەیمەن سەبری، ژدایک بوویێ سالا ١٩٩٨ یە، خەلکێ قەزا زاخۆ یە سەر ب پارێزگەھا دھۆکێ و قوتابیە ل زانکۆیا زاخۆ ل کۆلێژا کارگێری و ئابۆری ـ بەشێ زانستێت دارایی و بانک ل قۆناغا چارێ بەردەوامە ل سەر خواندنا خۆ.


گەلاوێژ: بایكۆتكردنی شەڕی راگەیاندن؟! ...\nئەو بارگرژیەی وا بۆ ماوەی دوو مانگ زیاتر دەڕوات هەرێمی كوردستانی بەخۆیەوە سەرقاڵ كردووە، بەر لەوەی پەیوەندی بە چاكسازیەوە هەبێت، لە بنەڕەتەوە سیاسیە. پێش ئەوەی شەڕی گەندەڵی و هەڵوەشاندنەوەی حكومەت و هەڵبژاردنی پێشوەخت و حكومەتی بنكەفراوان و دانانی بیرۆكەی كەسی شیاو لە شوێنی شیاو و تەوزیفكردنی كاراكتەری تەكنۆكرات بێت لە دونیای ئیداریماندا، شەڕێك بوو لە ماراسۆنێك دەچوو لە پێناو گەیشتن بە هەڕەمی دەسەڵات. رەنگە پێویست بەوە نەكات لەوە زیاتر لە رێی شەڕی راگەیاندنەوە كۆمەڵانی خەڵكی كوردستان بە شتێكی وا لاوەكیەوە سەرقاڵ بكرێن، چونكە لە كۆتاییدا بۆ چارەسەركردنی كێشەكان هەر دەبێت پێكەوە دابنیشن؟!\nبە راستی كاتی ئەوە هاتووە هەموو لایەنەكان، بە تایبەتیش حكومەت هەوڵی خۆی بۆ ئەوە وەگەڕ بخات، تا رەوشەكە هێمن و ئارام بكاتەوە، لەبەر ئەوە هێمنكردنەوەی بارودۆخەكە، دەبێتە مایەی ئەوەی كەشێك بڕەخسێنرێت بۆ ئەوەی پێكەوە دابنیشن. راگرتنی شەڕی راگەیاندن، دەبێت یەكێك بێت لە ئەولەویەتی هەنگاوەكانی حكومەت، ئەگەر بە ئیتیفاق كار بۆ شتێكی وەها بكرێت، زۆر باشە، ئەگەریش نەكرا، چۆن ئەوان بایكۆتی دانیشتنەكانی پەرلەمانیان دەكرد، باشتر وایە بۆ ئەوەی حكومەت لەم گەمەیەدا بۆ مێژوو بێ خاڵ دەرنەچێت، وا باشە بە بڕیارێك میدیاكانی دەسەڵات بایكۆتی ئەو شەڕە نەخوازراوەی راگەیاندن بكات!\nلە دوای هێوربوونەوەی بارودۆخەكە، دەبێت بە زووترین كات هەوڵ بۆئەوە بدرێت، پەیوەندی نێوان دەسەڵات و ئۆپۆزسیۆن و فۆرمی كاركردنیان لە چوارچێوەی یاسایەكدا رێكبخرێت، چونكە بارودۆخە نا ئاساییەكان ئەوەمان پێ دەڵێن: ئەم دوو هێزە، دەسەڵات و ئۆپۆزسیۆن، تا ئەم چركەساتە بە دیدی دوژمن و ناحەز لە یەكتری دەڕوانن، لە كاتێكدا لە وڵاتە دیموكراتەكان، دەسەڵات و ئۆپۆزسیۆن، وەكو رەنگە جیاوازەكان تەواوكەری یەكترین!\nدەسەڵات دەبێت باش ئەوەی لەبەر دید بێت، لە حاڵەتی تەندروستی خۆیدا، ئۆپۆزسیۆنێكی تەندروست دەكەوێتە كێبركێوە لە گەڵیدا، بەڵام لە حاڵەتی نا تەندروستیدا، ئەوكاتانەی وا رادیكالانە هەموو كایەكانی ژیان بۆ خۆی قۆرخ دەكات، دەبێت چاوەڕوانی شتی لەوەی ئەمجارە خراپتر بكات. بە دڵنیاییەوە لە پشت هەر دەسەڵاتێكی جوان و بێ خەوشەوە، ئۆپۆزسیۆنێكی لەو جوانتر لە گۆڕەپانەكەدا دەبێت، بەڵام كاتێك خودی دەسەڵات لە هەندێك رووەوە لاوازو خەوشدار دەبێت، ناكرێت گلەیی لە جۆری بیركردنەوەو هەڵوێستی لایەنی ئۆپۆزسیۆنیش بكرێت؟!\nدەسەڵات دەبێت كار بۆ ئەوە بكات چۆن بەردەوام لە هەوڵی ئەوەدایە وێنەی لە پێش چاوی كۆمەڵانی خەڵك لە حەقیقەتی خۆی جوانتر بكات، دەبێت لە رێی هەماهەنگی و كاری هاوبەشەوە ئاماژە بە هەبوونی ئۆپۆزسیۆنێكی نەوعەن ما جوانیش بكرێت، لەبەرئەوە ناشیرینكردنی لایەك، بە مانای ناشیرینكردنی كۆی فەزای سیاسییمان دێت. خاڵێكی دیكە ئەویش زۆر بەداخەوە گوزارشت لە خەوشداری هەمووان دەكات، لەكاتی دروستبوونی ئەو قەیرانەدا، كە رەوشی كوردستانی خستە ژێر بارێكی قورس و دژوارو نائاساییەوە، ئەوەی لە هەڵوێستی ئەندامانی لایەن و حزبەكان بینیمان، نواندنی كارێكی نۆرماڵ و ئاسایی نەبوو، بە تایبەتیش هەڵوێستی هێزە بەرهەڵستكارەكان، ئەوەی لەو ماوەیەدا بە لای ئەوانەوە گرنگ بوو، تەنها بەرژەوەندی خۆیان و شەقام بوو، سەیرە كاتێك وڵاتێك رووبەڕووی قەیرانێكی مەترسیدار دەبێتەوە، دەبینین دەسەڵات و ئۆپۆزسیۆن وەك تاكە هێزێك و خاوەن بەرژەوەندیەكی هاوبەش لە یەك سەنگەردا دەردەكەون، نەك ئۆپۆزسیۆن وا بزانێت كۆتایی دونیایەو لە یەك بەرەیەكدا هەموویان سەرباری جیاوازی دیدو ئایدۆلۆژیا، وەكو هەڵگری یەك ئەجێندا دەربكەون. ئێمە چاوەڕوانی ئەوە بووین، هەڵوێستی هەندێك لە ئەندامانی ئەو هێزانە یان خودی مەكتەب سیاسیی حزبەكان، بە تایبەتیش ئەندام پەرلەمانەكان گۆڕانی بەسەردا بێت، بەڵام ئەوەی بینیمان، وا دەرنەچوو، جێی خۆیەتی پرسیاری ئەوە بكەین: بۆ دەبێت لە دونیای ئێمەدا فۆرمی سیاسەت و سیاسەتكردن بە شێوەی مارەبڕین و عەقدی زەواج لە زیهنی ئەندامانی حزبەكاندا وێنابكرێت، ئاخر ئەو رەوشە ئاڵۆزەی بۆ جارێكی دیكە چارەنووسی كوردستانی رادەستی قەدەر دەكرد، بایی ئەوەی تێدا بوو ئەندامانی پەرلەمان بەرژەوەندی باڵای كوردو كوردستان بەر لە بەرژەوەندی حزب یان بزووتنەوەكەیان لەبەرچاو بگرن، بایی ئەوەی تێدا بوو لە ناو پەرلەمان و لە پێش چاوی زومی كامێراكان، هەڵوێستیان بە ئاشكرا دەرببڕن، یان لەم پانتاییەی ئێمەدا چۆن سەرۆك هەڵە ناكات، ئەندام پەرلەمان و مەكتەب سیاسییەكانیش هەڵەی لەو جۆرە ناكەن، دەبێت بە هەموو لایەكمانەوە لە هەوڵی ئەوەدابین، شتی نوێ بهێنینە نێو دونیای سیاسەتمانەوە، رەنگە لەم ماوەیەدا بتوانین كۆتایی بە بەشێكی ئەم رەوشە بهێنین، بەڵام گرنگە بە یەكجاری كۆتایی بەم فۆرمە لە كاركردن بهێنرێت، دەبێت بە هەموو لایەكمان لە هەوڵی ئەوەدا بین، فۆرمی پەیوەندیەكان و ئەجێنداو هەڵوێستی سیاسیمان لە پێناو دۆزەكەمان لە ناو ماڵی خۆمان بگۆڕین؟!\nمرسلة بواسطة هەژارکەیفە شەریف في 4:27 ص


سەرۆکی دیوانی ئەنجومەنی وەزیران لەگەڵ وەزیری خوێندنی باڵاو توێژینەوەی زانستی کۆدەبێتەوە\nهەولێر، هەرێمی کوردستان، عێراق (GOV.KRD)- ڕۆژی ١٢ی حوزەیرانی ٢٠٢٢ ، د. ئومێد سەباح، سەرۆکی دیوانی ئەنجومەنی وەزیران، سەردانی وەزارەتی خوێندنی باڵا و توێژینەوەی زانستی حکومەتی ھەرێمی کوردستانی کرد، لەلایەن د.ئارام محەمەد قادر ، وەزیری خوێندنی باڵا و توێژینەوەی زانستی ، و بریکاری وەزارەت و سەرۆکی زانکۆ حکومییەکان و بەرێوەبەڕە گشتییەکان و ڕاوێژکارانی وەزارەتی ناوبراو پێشوازی لێکرا.\nلە کۆبوونەوەکەدا وەزیری خوێندنی باڵا و توێژینەوەی زانستی، بەردەوامی و پاڵپشتی دیوانی سەرۆکایەتی ئەنجومەنی وەزیرانی دووپاتکردەوە و باسی لە پێویستییەکان و کێشە گیروگرفتەکانی وەزارەتەکەی کرد.\nلە بەرامبەردا سەرۆکی دیوانی ئەنجومەنی وەزیران، تیشکی خستە سەر سەربەخۆیی زانکۆکان لە ڕووی کارگێری و دارایی پاراستنییان لە دەستوەردان و بەرزکردنەوەی ئاستی کوالیتی خوێندن و ئاستی قوتابیان و خوێندکارانی زانکۆ و پاڵپشتییان تاووتوێ کران.\nھەر لە کۆبوونەوەکەدا داڕشتنی ستراتیژێکی گشتی بۆ بەرەوپێشبردنی خوێندنی باڵا و توێژینەوەی زانستی و دانانی نەخشەڕێگای باشتر بۆ پێشخستنی ئەم کەرتە و ھاندان و پێشخستنی توێژینەوە زانستییەکان و پاڵپشتیکردنی ئەم کەرتە لەلایەن حکومەتی ھەرێم و بایەخدان بە بەرھەمی نوسەران و وەڕگێران و نوسینی بەرھەمی ڕەسەن و بەرھەمەکانی توێژەران و نووسەرانی جیھان تەوەری گرنگی کۆبوونەوەکە بوون.\nپێداچوونەوە بە چوارچێوەی یاسای پەیوەندیدار بە ڕێکخستنی بواری خوێندنی باڵا و توێژینەوەی زانستی تەوەرێکی تری کۆبوونەوەکە بوون.


پەرەى زانیارى: پڕۆژەى بەسڕەى جوانى کۆمەککراو لەلایەن یەکێتى ئەوروپاوە | بەرنامەی نەتەوە یەکگرتووەکان بۆ پەرەپێدان لە عێراق\nكوردی (33.5 MB)\nبەسڕەى جوان یەکێکە لەو چەندان پڕۆژە نێوخۆییەى ترى بەرنامەى پشتیوانیکردنى چاکبوونەوە و سەقامگیرى لە عێراقدا لەڕێگەى پەرەسەندنى نێوخۆییەوە.\n- یەکێتى ئەوروپا بە بڕى ٢ ملیۆن دۆلارى ئەمریکى کۆمەکى پڕۆژەکە دەکات لە ماوەى دوو ساڵدا.\n- زیادکردنى دەرفەتى کار و شیاندنەوەى شارەکان لەنێو ئامانجەکانى پڕۆژەى بەسڕەى جواندان.\n- هەڵدەستێت بە بنیاتنانى ناوچەى کاتبەسەربردنى هاوڕێى ژنگە لەبەسڕە لەسەر ڕووبارى شەت ئەل عەرەب.


زنجیرە وتووێژێك لەگەڵ ١٢حيزب و لایەنی سیاسیی ڕۆژهەڵات: پارتی سەربەستیی کوردستان - VOK Radio\n*پرسیاری یەكەممان با ئەوە بێت، ماوەیەكە لە ڕۆژهەڵاتی كوردستان خەباتی چەكداری سەری هەڵداوەتەوە و ئەو شێوازی خەباتەش خوێندنەوەى جیاوازی بۆ دەكرێ، بەتایبەتی لەم دۆخەدا كە ڕۆژهەڵاتی ناوین بەرەو گۆڕانكاریى ژیوپۆلۆتیكی هەنگاو هەڵدەگرێ، هەڵوێستی ئێوە لەو بارەیەوە چییە؟\n** ئەوەی من تێيگەیشتووم، هەندێک لە هێزەکانی ڕۆژهەڵاتی کوردستان هێزەکانی پێشمەرگەیان ناردووەتەوە ناو ڕۆژهەڵاتی کوردستان نەک بە مەبەستی شەڕکردن لەگەڵ هێزەکانی کۆماری ئیسلامی ئێران، بگرە بە مەبەستی خەباتی ڕێکخستن و دیدار لەگەڵ خەڵکدا، بەڵام لەو گەشتە سیاسی و ڕێکخستنانەشدا دەکەونە کەمینی هێزەکانی کۆماری ئیسلامی ئێران و بەرگری لە خۆیان دەکەن. بێگومان لەبەر پاراستنی دەستکەوت و بەرژەوەندییەکانی حکومەتی هەرێمی کوردستان ماوەیەکی زۆرە حزبەکانی ڕۆژهەڵاتی کوردستان بە شێوەی حزووری لە ڕۆژهەڵات دابڕابوون، هەر بۆیەش من ئەو هەنگاوە بە هەنگاوێکی دروست و گونجاو دەزانم. من پێموایە لەم سەردەمەدا کە گۆڕانکاری لە ناوچەکان خەریکە دروست دەبێت، پێویستە لایەنە سیاسيیەکانی ڕۆژهەڵاتی کوردستان توانایی و ئامادەیی خۆیان پێشان بدەن، بەگشتی من گەڕانەوەی هێزە سیاسءیەکانی کوردستان بۆ ناو ڕۆژهەڵاتی کوردستان بە یاسایی و ڕەوای دەبینم.\n** بەڵێ، بەداخەوە هیندێک لە ڕاگەیاندنەکان زۆر بێدەنگی لە ئاست هەواڵ و سەرکەوتنەکانی ڕۆژهەڵاتی کوردستان هەڵدەبژێرن. هۆکارەکەشی بۆ نفووز و دەسەڵاتی کۆماری ئیسلامی ئێران لە سەر ئەو ڕاگەیاندنانە دەگەڕێتەوە.\n*: پێوەندییەكانی كوردی ڕۆژهەڵاتی كوردستان و ئۆپۆزیسیۆنی ئێرانی چۆنە و ئایا ئەو ئەزموونەی باشووری كوردستانتان لەبەرچاو گرتووە كە كاتی خۆی لەگەڵ حزبە عێراقییەكان لە دژی حكومەتی بەعس لە بەرەیەكدا بوون و ئێستا هەر ئەوان بودجە و مووچەی خەڵكی كوردستانیان بڕیوە؟\n** پێوەندییەکان لە دوو بەشدا خۆیان دەبیننەوە، یەکەم: پێوەندی لەگەڵ لایەنەکانی نەتەوەکانی بندەست لە ئێراندا، کە بریتین لە نەتەوەکانی عەرەبی ئەحواز، بەلوچ، تورکمەنستان و تورکی ئازەری و هیندێک کەمینەی دیکەش، ئەمانە نەتەوەی بندەستن و وەک ئێمەی کورد لە ژێر ستەمی دەسەڵاتی داگیرکاری کۆماری ئیسلامی ئێرانی دەچەوسێنەوە. دووەم: پێوەندی لەگەڵ ئۆپۆزيسیۆنی ئێرانیيە، واتە ئەو حزبە ئێرانیيانە کە خۆیان بە حزبی پاراستنی یەکپارچەیی ئێران دەزانن و زۆربەیان پان ئێران خواستن، ئەمانە لە بەرنامەو پڕۆگرامیاندا نییە کە دان بە مافی چارەنووسی گەلی کورد و هیچ نەتەوەیەکی دیکەش لە ناوچەکەدا بنێن. کەوابێت چۆن دەتوانین لەگەڵیان پێوەندی هاوبەشمان هەبێت.\nئەگەر هیندێک لەوان ئیستا لە تاڕاوگە تۆزێک نەرمی لە خۆیان نیشاندەدەن، یا وەک نموونەیەک باس لە مافی خودموختاری دەكەن، بەدڵنیايیەوە بچنە سەر حوکم زۆر لە کۆماری ئیسلامی توندتر دەبن لە بەرامبەر ویستی مافی گەلی کوردا. هەروەک لە پرسیارەکەی بەڕێزیشتاندا هاتووە کە نموونەی زۆرە لەو حزبانەی کە کاتێک لە هەولێر و سلێمانی بوون، بە قسە دانیان بە هەموو مافێکی کورددا دەنا، بەڵام کە چوونەوە بەغدا لە هەموو قسەو بەڵێنییەکی خۆیان پەشیمان بوونەوە. هەر بۆیە ێێمە پێمانوایە کە لایەنە سیاسیيەکانی ڕۆژهەڵاتی کوردستان دەبێت زۆر بە وردبینیيەوە بچنە ناو پرۆسەی دۆستایەتی لەگەڵ لایەنە سەرتاسەری خوازەکانی ئێرانی.\n* بۆچی لەناو بزووتنەوەی ڕزگاریخوازی كوردستاندا لەسەر ئاستی هەموو پارچەكان، پڕۆژەیەكی نەتەوەیی، یان لانیكەم رێككەوتنێك لەسەر رەهەندە گشتییەكان نابیندرێ و بۆچی كۆنگرەی نەتەوەیی پەكی كەوت؟\n** زۆر جار هەوڵدراوە ئەو پڕۆژە نەتەوەییە دروست بکرێت و کاری زۆریشی بۆ کراوە، بەڵام نەیاران و داگیرکەرانی کوردستان هەنگاوی زۆریان ناوە بۆ ڕێگریکردن و بەربەست دروستکردن لەو بوارەدا، کە لە سەرەوەی هەموویان کۆماری ئیسلامی ئێران دەورێکی سەرەکی هەیە لەو بوارەدا. منیش دەڵێم ناوچەکە بەرەو گۆڕان دەچێت و پێویستە ناوەندێکی بڕیاردانی نەتەوەیی بۆ کوردستانی مەزن دروست بکرێت، كە وەڵامدەری ئەگەرەکانی گۆڕانکاری لە ناوچەکەدا بێت.\n* دەگوترێ باسی پێكهێنانی بەرەی كوردستانی لە ڕۆژهەڵاتی كوردستان بووەتە پرسێكی سەرزارەكی، لە بەر ئەوەی هەموو حزب و لایەنەكان بە دەیان جار لە بەر دەم مایكی میدیاكاندا ئامادەیی خۆیان بۆ پێكهێنانی ئەو بەرەیە دەربڕیوە، كەچی تا ئێستا وەك پراكتیك هیچ ئەنجامێكی لێ نەكەوتووەتەوە، بەڵام لەم دۆخەدا كە گۆڕانكاری جددی لە ناوچەكەدا رووی داوە و وەرچەرخانی دیكەش بەڕێوەیە، تا چەند هەوڵتان داوە پێكهێنانی بەرەی كوردستانی لە قاڵبی دروشم دەربچێ، یان وەك لایەنە سیاسییەكانی ڕۆژهەڵاتی كوردستان لانیكەم جۆرێك لە هەماهەنگی لە نێوان خۆتان دروست بكەن؟\n** منیش پێموایە زۆربەی حزبەکان لە ڕاگەیاندن و لێدواندا ئامادەیی تەواو پێشاندەدەن لە دروستبوونی بەرەدا، بەڵام لە کاتی کرداردا دەیان بڕوبیانوو بۆ یەک دێننەوە. زۆر کۆسپ و هۆکار دروستکراون، کە ڕێگرن لە دروستبوونی بەرەیەکی هەنووکەیی بۆ ڕۆژهەڵاتی کوردستان و هەنگاوێک زیاتر دووری خستووینەتەوە، نموونەش دابەشبوونی هیندێک لە حزبەکانی ڕۆژهەڵاتی کوردستانە بۆ دوو بەش و سێ بەش، ئێمە هیچکات دژ یا کۆسپ نەبووین بۆ دروستبوونی بەرە، لە هیچ لایەنێک جیانەبووینەتەوە، تا لایەنی دیکە دژمان بوەستێتەوە، بگرە زۆر بانگەواز و پشتیوانمان بۆ دروستبوونی پێشانداوە، چەندین جار ئامادەیی خۆمان نێشانداوە لەوەی کە لە ئوروپا ئامادەین پێشوازی لە نۆێنەری هەموو لایەنەکان بکەین، بۆ بەڕێوەچوونی کۆبوونەوەی باس و خواست لەو بوارەدا. لێرەشەوە دووبارەی دەکەینەوە کە پارتی سەربەستیی کوردستان بەو پەڕی دڵسۆزییەوە ئامادەیی بە کردەوە بۆ ئەو هەنگاوە پێشان دەدەین، دروستبوونی بەرەیەک بۆ ڕۆژهەڵاتی کوردستان، بە یەکێک لە ئەرکە گرنگ و زەروورەکانی هەنووکەی کوردستان دەزانێن.\n** لەو ماوەیەدا بیستمان کە چەند حزبێک لە حزبەکانی ڕۆژهەڵاتی کوردستان کە هیندێک خاڵی هاوبەشیان بووە، کۆبوونەتەوە، من لەگەڵ بەرپرسی یەکێک لە لایەنەکانی ڕێکخەری ئەو کۆبوونەوانە پێوەندیم گرت، وەڵامی ئەوەم دەستکەوت کە گوایا ئەوان ئەو لایەنانەن داوایان لێکراوە کە هێزەکانیان لە ڕۆژهەڵات بکشێنەوەو لەو بوارەوە قسەیان کردووە، ئەگەر کۆبوونەوەکانیان درێژە بکێشێت، ئەوا لایەنی دیکەش بانگهێشت دەکەن.\n** یەكگرتنەوەی دیموكرات و كۆمەڵەكان لە زۆر بواردا هاوکار دەبێت، بەتایبەت گەورەترین ڕێگەخۆشکەر دەبێت بۆ دروستکردنی بەرەیەکی سیاسی بۆ ڕۆژهەڵاتی کوردستان.\n** لە ساڵی١٩٧٩ تا ئیستا بە ڕاپۆرتی ساڵانەو مانگانەی ڕێکخراوەکانی چاودێری مافی مرۆڤ کۆماری ئیسلامی ئێران مەحکوم دەکرێت بە پێشێلکاری مافی مرۆڤ، بەڵام هیچ گۆڕانکارییەکی لەو رێژیمە دروست نەکردووە و بگرە ساڵ بە ساڵ زیاتر خراپتر دەبێت. من پێموایە باشترین هەنگاو بۆ سەقامگیری ئاشتی و ئارامی لە ڕۆژهەڵاتی ناوەڕاست کارکردنە بۆ ڕووخاندنی رێژیمى دیکتاتۆيی کۆماری ئیسلامی ئێران.\n*: كەواتە وڵاتاتی ڕۆژئاوا و بەتایبەتی ئەمریكا بۆچی بە سیاسەتی نەرم لەگەڵ ئێران مامەڵە دەكەن؟\n** دەکرێت بڵێین بەداخەوە ئیدارەی ئۆباما زۆر بە نەرمی لەگەڵ ئێران مامەڵەی کرد، ئەو نەرميیەش وای لە ئێران کرد کە زیاتر لەخۆبایی بێت و خۆی بە سەرکەوتوو بزانێ لە ئاست جیهاندا، بەڵام بە دڵنیاییەوە لە ئەگەری هاتنە سەرکاری کۆماریخوازەکان لە ئەمریکادا گۆڕانکاری لە سیاسەتی ئەمریکا بەرامبەر بە ئێران دەکرێت، ئەو گۆڕانکاریيەش دەتوانێ کاریگەری لەسەر وڵاتانی ئوروپا هەبێت.\n** تا ئەوەی ئێمە لە کۆماری ئیسلامی ئێران حاڵی بووبین، ئەوە شتێکی مەحاڵە، هەرگیز نیيەتپاکی لە کۆماری ئیسلامی ئێران بۆ مەسەلەی ئاشتی لەگەڵ گەلی کورد ناوەشێتەوە، چونكە ئەگەر باس لە ئاشتی و وتووێژ بکرێت، دەبێت باس لە دابینکردنی مافەکانی گەلی کورد و نەتەوەکانی دیکە بکرێت، کە ئەوانیش هەرگیز ئامادەی ئەوە نابن، سیستەمی ویلایەتی فەقێ یانی سیستەمی دژی دیمۆکراتی و مافی مرۆڤ.


بەییانامەی حزبی کۆمۆنستی کرێکاری\nئەوە چەند ڕۆژێکە لەلایەن حزبە ناسێونالستیە کوردیەکانی شاری کەرکوکەوە هەڵکردنی ئاڵای کوردستان لەو شارە کراوەتە بڵقێکی گەورە لە فەزای بارگاوی شاری کەرکوکدا و ڕۆشن نیە سەرئەنجامەکەی بەچی کۆتایی دێت. هەڵکردنی ئاڵای کوردستان لە سەر دام دەزگاکانی شاری کەرکوک کراوەتە بابەتەێکی داغ، لە کاتێکدا هیچ پاساوێک بوونی نیە بۆ ئەم گەرم کردنەی تەنوری نەعرەتەی قەومی و دەمارگیری و هەڵخڕاندنی ئیحساساتی ناسیونالستی و فاشستی لە شارەکەدا.\nئەزمونی ناسێونالیزمی کورد شکستی خواردوە بە پەرلەمان و حکومەت و هەموو دام ودەزگاکانیەوە، تەواویی خەڵکی کوردستان لەم دەسەڵاتەو لەم ئەزمونە ناڕازین نایانەوێن و بە دەسەڵاتی دز وگەندەڵی دەزانن دەیانەوی بڕۆن و بەدەنگی بەرز ڕایان گەیاند" بڕوخی دز". ئێستا ئەم حزبانە دەیانەوێ کڵاو بکەنە سەر خەڵکی کوردستان وبەناوی کەرکوکەوە ئەیانەوێ ئەم شکستەیان بشارنەوە و بەری پێ بگرن بە قەولی پێشینان " تا خاوەن ماڵ دزی گرت، دز خاوەن ماڵی گرت" ئەوان دەیانەوێ دەستی خۆیان پێش بخەن و دەسەڵاتە گەندەڵ و دزەکەیان توند تر بکەنەوە.


توركیا بۆ رزگاركردنی تیرۆریستانی داعش ده‌یه‌وێت بچێته ره‌قه | pukonline.net\nتوركیا بۆ رزگاركردنی تیرۆریستانی داعش ده‌یه‌وێت بچێته ره‌قه\n2211: جار بینراوە\nهاوسه‌رۆكی پارتی یه‌كێتی دیموكراتی “په‌یه‌ده”، توركیا وه‌ك گه‌وره‌ترین مه‌ترسى بۆسه‌ر رۆژئاواى كوردستان ناوده‌بات و رایده‌گه‌یه‌نێت “توركیا ته‌نیا بۆ رزگاركردنی تیرۆریستانی داعش ده‌یه‌وێت بچێته ره‌قه”.\nهاوسه‌رۆكی پارتی یه‌كێتی دیموكراتی “ساڵح موسلیم” له چاوپێكه‌وتنێكدا له‌گه‌ڵ ماڵپه‌ڕی فورات نیوز، رایگه‌یاند “پاككردنه‌وه‌ی ره‌قه له داعش له‌به‌ر دوو خاڵ گرنگه، یه‌كه‌م، له‌به‌ر ئاسایشی خه‌ڵكی ڕۆژئاوای كوردستان، دووه‌م، بۆ ئه‌وه‌ی خه‌ڵكی ره‌قه‌ش له ده‌ستی تیرۆربستان رزگاریان بێت و ده‌ست به ژیانی ئاسایی خۆیان بكه‌ن”.\nله باره‌ی چوونی سه‌ربازی روسیا بۆ كانتۆنی عه‌فرین، ناوبراو وتى “روسیا بۆ شه‌ڕ له‌دژی تیرۆر هاتوه‌ته عه‌فرین نه‌ك بۆ پاراستنی كورد، له‌به‌ر ئه‌وه‌ی هه‌تا ئێستا له سنوری توركیاوه ژماره‌یه‌كی زۆر تیرۆریست ده‌چنه ناو خاكی سوریاوه”.\nئه‌وه‌شى خسته‌ڕوو “گه‌وره‌ترین مه‌ترسی له‌سه‌ر رۆژئاوای كوردستان، توركیایه، توركیا ته‌نیا بۆ رزگاركردنی تیرۆرستانی داعش ده‌یه‌وێت بچێته ره‌قه، به‌ڵام سه‌رجه‌م هێزه نێوده‌وڵه‌تییه‌كان ئه‌و سیاسه‌ته ده‌بینن، بۆئه‌وه‌ش پێده‌چێت له داهاتوودا روسیا و ئه‌مه‌ریكا داوا له توركیا بكه‌ن، له خاكی سوریا بكشێته‌وه له‌به‌رئه‌وه‌ی له سنوری ئه‌وان داعش نه‌ماوه”.\nهاوسه‌رۆكی پارتی یه‌كێتی دیموكراتی له رۆژئاواى كوردستان، له باره‌ی په‌یوه‌ندی كورد له‌گه‌ڵ ئه‌مه‌ریكا و روسیا ئاماژه‌ى به‌وه‌كرد، په‌یوه‌ندیان له‌گه‌ڵ هه‌ردوو وڵاته‌كه له‌سه‌ر بنه‌مای به‌رژه‌وه‌ندی هاوبه‌شی شه‌ڕی تیرۆره.\n: پــــێـــشــتر عەلی قەرەداغی: سوپاسی ئەردۆغان و حكومەتی توركیا دەكەین\n: دواتـــــــر سه‌رۆك مام جه‌لال سوپاسنامه‌یه‌كی نه‌وشیروان مسته‌فای پێده‌گات


لیوا حەسەن نووری: وردەکاری شەھید بوونی پێشمەرگەكان باس ده‌كات\nSAT, 5 JUN 2021 10:59 | KDP.info\nدهۆك-KDP.info- بەرپرسی مه‌كته‌بی ڕێکخستنی پێشمەرگە گوتی، ئەمڕۆ ھێزی پێشمەرگە لەکاتێکدا بەڕێگایەکی سەرەکی لەسنووری قەزای ئامێدی رۆیشتووە بۆ قایم کردنی سەنگەرەکانی خۆی پەکەکە بۆمبی بۆ داناون و بە ھێزی پێشمەرگەدا تەقیوەتەوە و دواتریش تەقەیان لە ھێزی پێشمەرگە کردووە و پێنج پێشمەرگە شەھید بوونە.\nلیوا حەسەن نووری، بەرپرسی مه‌كته‌بی رێکخستنی پێشمەرگە، بۆ ماڵپەڕی فەرمیی پارتی دیموکراتی کوردستان گوتی، ھێزی پێشمەرگە رۆیشتووه بۆ سەری ئامێدی کە ئەو ناوچەیە لە سەنتەری قەزای ئامێدیه بۆ ئەوەی سەنگەری خۆیان قایم بکەن، بەڵام پەکەکە بۆمبی چێندراویان بۆ داناون و پێیاندا تەقیونەتەوە و دواتریش تەقەیان لەھێزی پێشمەرگە کردووە و پێنج پێشمه‌رگه شەھید بوون و چه‌ند پێشمه‌رگه‌یه‌كیش بریندار بوون.\nلیوا حەسەن نووری گوتیشی، پێشمەرگە بەھیچ شێوەیەک بۆ شەڕکردن نەرۆیشتووە و چوونەته بۆ پێشەوە و لە سنووری خۆیان بوونە و ئەرکی پێشمەرگەشه لەخاکی خۆی بۆ ھەموو شوێنێک بچێت کە شوێنەکان پێویستیان پێیان ھەبێت کەسیش بۆی نیە ڕێگریان لێبکات، بەڵام ئەوان ھاتوون بۆمبیان لەسەر رێگای سەرەکی پێشمەرگە داناوە و پێیاندا تەقیوەتەوە و زیانی گیانی و مادیان بە پێشمەرگە گەیاندووە.


بەشار ئەسەد: هەندێك لە سورییەكان لەسەرەتای جەنگدا پشتیوانیان نەكردین – تۆڕی میدیایی خەڵک\n2019/10/22 - 4:27 PM\nلە سەردانێكی ڕانەگەیەنراودا، بەشار ئەسەد، سەرۆك كۆماری سوریا گەیشتە نزیك شاری ئیدلب و ڕاگەیاند، شەڕی ئیدلب یەكلاییكەرەوە و چارەنوسساز دەبێت.\nماڵپەڕی (سكای نیوز) بە ئاماژەكردن بە ڕاگەیەنراوێكی سەرۆكایەتی كۆماری سوریا باسی لەوەكردووە، بەشار ئەسەد جەختیكردۆتەوە، شەڕی ئیدلب گرنگ و چارەنوسسازە بۆ سوریا و بە بەرەی پێشەوەی جەنگی ئەوانی وەسف كردووە.\nباسی لەوەشكردووە، ئەوان هاوكاری بەشێك لە سورییەكان دەبن و پێكەوە شەڕی نەیارەكانیان دەكەن و ڕەخنەی لە بەشێكی دیكەش گرتووە، چونكە لەسەرەتای ساڵانی جەنگدا پشتیوانیان نەكردووە لە ڕژێمی سوریا، بەبێ ئەوەی وردەكارییەكەی ئاشكرابكات.\nباكوورى سوريابەشار ئەسەد\nبەشار ئەسەد: سولەیمانی لە بیر ناکەین


حكومەتی ئەلكترۆنی و ژێرخانی هەرێمی كوردستان و كاریگەری لەسەر كەمكردنەوەی تێچووی گشتی | دەزگاى زارى کرمانجى\nهاوار غفور حمدامین باڵەكی,\nحكومەتی ئەلكترۆنی و ژێرخانی هەرێمی كوردستان و كاریگەری لەسەر كەمكردنەوەی تێچووی گشتی\nماموستا لە زانكۆی پۆلیتەكنیكیی هەولێر\nئەو پێشكەوتنەی كە جیهان بە خۆیەوەی بینی لەسەدەی رابردوودا، بە تایبەتی لە بواری تەكنەلۆجیا وای كردووە كە ڕەنگدانەوەی لەسەر زۆر بوار هەبێت، ئەم پێشكەوتنەش زیاتر بەمەبەستی خزمەتكردنی بواری مرۆڤایەتین. زۆر لە وڵاتان بۆ وەڵامدانەوەی ئەو هەموو گۆرانكارییە خێرایانەی كە لە جیهان ڕوودەدەن، هەمیشە دەیانەوێت لەگەڵ ئەم گۆرانكاریانە بەردەوام بن.\nئەم گۆرانكاریانەی كە ڕوویاندا بەهۆی جیهانگریەوە ( GLOBLAZATION ) وای كردووە كە جیهان وەك لادێیەكی بچووكی لێبیت. بوونی یەكێك لە دەرهاوێشتەكانی جیهانگیریەوە، بریتییە لە حكومەتی ئەلكترونی\n(ELECTRONIC GOVERNMENT ) كە خۆی بەرجەستە دەكات لە بە ئەلكترونیكردنی كاروبارەكانی حكومەت، لە هەموو بوارەكان وادەكات كە حكومەت لە زۆر بوارەوە خەرجییەكانی كەم بێتەوە.\nبۆ دروستكردنی حكومەتی ئەلكترونی چەند كۆلەگەیەكی سەرەكی هەن دەبێت ئامادەبكرێن بۆ ئەوەی حكومەتی ئەلیكترونی بكەویتە سەر رێچكەی خۆی و سەركەوتووبی، بەشێوەیەكی گشتی لە دوو خاڵی سەرەكی نیشانی دەدەین:\n1- ژێرخانی بنچینەیی ماددی:\nكە خۆی دەبینێتەوە لە هەموو ئەو بنەچانەی كە پەیوەندیان بە رێكخستن و چاكردنی بنچینەیی ماددی هەیە كە خۆی دەبینێتەوە لە:\nأ- ژێرخانی گەیاندن ( Communication infrastructure) كە بریتیە لە ژێرخانی پێكگەیاندنی بوارەكانی گەیاندن بەیەكتری جا ئەمە لەهەر جۆریكی گەیاندن بێت.\nب- ژێرخانی ئامێری سیرفەرات و داتابەیەسەكان و ئەمباركردنی زانیاریەكان: كە خوی دەبینێتەوە لەچەندین ئامێری زەبەلاح بۆ بەرێوەبەردن و رێكخستنی و پاراستنی ئەم پرَوسەیە بە شێوەیەكی گشتی .\n2-سەرچاوەی مرۆیی (Human Resources):\nسەرچاوەی مرۆیی بە تەواوكەری ژێرخانی بنچییەیی دادەندرێت، كە لە خەڵكی بەكارهێنەر و ئامادەكاری یاسایی و هونەری و كارگێری بەدی دەكرێت. بە شێوەیەكی گشتی بۆ ئەوەی بتواندرێت كە حكومەتی ئەلكترونی لە هەرێمی كوردستان رێچكەكانی و كۆلەگەكانی بچەسپێن. ئەم تێبینیانەی خوارەوە دەخەینە روو:\n1- لەڕووی بنەچەی ماددی: هەرێمی كوردستان لە ئێستا بنەچێكی رێكوپێكی هەیە كە دەتواندرێت سوودی لێببیندرێت بۆ دروستكردنی حكومەتی ئەلكترونی و ئەم بنەچەیەش خۆی دەبینێتەوە لە هەموو پێكگەیاندنەی لە نێو هەموو شار و شارۆچكەكاندا هەیە بە جۆریكی ئەوتۆ كە لایەنی یەكەم یان بە گەیاندنی هەوای (waves and antenna) یان گەیاندنی زەوی (fibber optics ) پێك بەستراون كە ئەمەش خۆی لەخۆی دا وادەكات تێچووی پێك گەیاندن زۆركەم بێتەوە یان هەرنەمێنت.\nلەڕووی بنچەیبوونی ئامێری سێرفەرات و داتابەیس ئەوا لەم بوارەش حكومەتی هەرێم خاوەنی بنەچێكی باشە، بەڵام تەنها هەندَیك رێكخستنی دەوێتەوە (rearrange ) كە لەمەش دا تێچووەیەكی ئەو تۆی ناوێت.\n2- لەڕووی سەرچاوەی مرۆیەی: هەرێمی كوردستان خاوەن چەندین خەڵكی پسپۆری هەمەجۆرن كە دەتواندرێت سوودیان لێ ببیندرێت، لەڕێگەی ئەم پسپۆڕانەوە دەتواندرێت چەندین خول بۆ بەكارهێنەرانی كارمەندی حكومەتی ئەلكترۆنی بكرێتەوە لەسەر گشت ئاستەكان و لەهەموو بوارەكاندا، كە ئەمەش لەڕووی تێچوونەوە پێویستی بە گوژمەیەكی ئەوتۆنیە.\nبۆ دەستپَیكردنی ئەم پرۆسەیە و تەواوبوونی پێویستە بە چەند قۆناغێك دەستبەكارەكان بكرێت كە لەقۆناغی ئامادەكردنی زانیارییەكان و رێكخستنیان و ئینجا داخیلكردننیان بۆ كۆمپیوتەرو پێكەوە گرێدانیان و قۆناغی راهێنانی كارمەندان و قۆناغی تاقیكردەوەو چەندین قۆناغی تر .\nلە كۆتایدا دەمەوێت ئاماژە بەوە بكەم كە بوونی حكومەتی ئەلكترونی وادەكات كە تێێچووی خەرجی حكومەت لە بوارەكانی گواستنەوەو گەیاندن و كات بەفیڕۆچوون كەم بێتەوەو تێچووی گشتی تاكەكان كەم بێتەوە كە ئەمەش كاریگەری باشی دەبێت لەسەر داهاتی نیشتمانی و هەروەها داهاتی گشتی حكومەت زیاد دەبێت لە بوارەكانی باج و بانك و چەندین بواری تر.


وەزارەتی ڕۆشنبیری و لاوان | خزمەت\nوەزارەتی ڕۆشنبیری و لاوان\nپێدانى مۆڵەتى پیشەیى هونەرى سەرجەم ئەو مۆڵەتانە دەگرێتەوە کە بە پێی ڕێنمایی وەزارەتی ڕۆشنبیری و لاوان ژمارە (١)ی لە بەرواری ١٩/١٠/٢٠١٤ دا ناویان هاتووە بۆ پێدان و نوێکردنەوەی مۆڵەت بۆ نموونە (چاپخانە،…\nپێدانی مۆڵەتی ياسایی بە میدیایی بینراو و بیستراو (ڕێكخستنی فرێكوێنسی سپەیس لە هەرێمی كوردستان) بریتییە لە پیشەی كاری ڕۆژنامەنووسی لە دەزگا جۆراوجۆرەكانی میدیا، لەگەڵ پەخشی پرۆگرامەكان لە كەناڵە جیاجیاكانی ڕاگەیاندن. ڕۆژنامەنووس ئەو كەسەیە كە كار و پیشەی لە دەزگا…\nکتێبخانە گشتییەکان لە هەرێمی کوردستان كتێبخانەی گشتی دامەزراوى ڕۆشنبیرى، پەروەردەیی، فێركارى و زانیارییە، خزمەتگوزارییەكانی بێبەرامبەر پێشكەش دەكات. كتێبخانەی گشتی سەنتەری فێربوون، ڕۆشنبیرى و زانیارییە.…\nچاپكردنی كتێب بریتییە لە ساناكردن و ڕاپەراندنی ئیش و كارەكانی چاپەمەنی ئەم وەزارەتە و بە چاپ گەیاندنی بەرهەمە گرینگەكانی نوسەر و شاعیر و هونەرمەندەكان، بە مه‌به‌ستی خزمه‌تكردن به بزوتنه‌وه‌ی…\nپێدانی هۆڵ بۆ بۆنە و مەڕاسیم بریتییە لە پێدانی هۆڵ بۆ ئەنجامدانی هەموو جۆرە چاڵاکیەکی (ڕۆشنبیری، هونەری، کۆبوونەوە، بەڕێوەچوونی مەڕاسیمی حکومی و مەڕاسیمی ڕێکخراوەکانی کۆمەڵگەی مەدەنی هەروەها بۆ ئەنجامدانی…\nپێدانی ژمارەی سپاردن بۆ کتێب و چاپکراوی ناخولەکی بەڕێوەبەرایەتی گشتی کتێبخانە گشتییەکان خزمەتگوزاری سپاردنی کتێب و چاپکراوی ناخولەکی لە ڕێگەی هۆبەکانی سپاردن پێشکەش دەکات، و بەرپرسە لە جێبەجێکردنی (یاسای چاپەمەنی هەرێمی کوردستان…\nپێدانی مۆڵەتی یانە وەرزشییەکان مۆڵەت بە یانە وەرزشییەكانی هەرێمی كوردستان دەدرێت، بە مەبەستی ئەنجامدانی چالاكی وەرزشی دوای پێشكەشكردنی داواكاری لەگەڵ سەرجەم پێداویستییەكان.\nSubscribe to وەزارەتی ڕۆشنبیری و لاوان


كەركوك ئەو شارەی لەدوای پرۆسەی ئازادییەوە بەدەر لە شارەكانی تر ئەگەرچی لە رووی سیستماكیەوە هەندێك سەقامگیری بەخۆیەوە بینیووە، بەڵام هێشتا لە رووی سیاسی و كێشمەكێشی ناوخۆو هەرێمایەتی و جیهانییەوە زۆری ماوە بگاتە ئاستی جێگیربوون و هەوڵ و كۆشش و تەنانەت قوربانی زۆریشی دەوێت لە كەنارێكی ئاسوودە لەنگەر بگرێت.\nئەم شارە دوای چەندین ساڵ لە تەرحیل و تەعریب و كوشت و بڕی رۆڵەكانی لە لایەن دوژمنی سەرسەختی خۆیەوە، ئەمڕۆ لەجیاتی ئەوەی پارێزگاری لێ بكرێت دەبینین هەندێك ماڵپەڕ و پەیج و سایتی حیزبی بەر سێبەر هەن هێرشی دەكەنە سەر و لەجیاتی ئەوەی چاوی بەكل بڕێژن نابینای دەكەن، مخابن ئەوەی خەڵكی شارەكە بە ئیعازاتی حزبی و شتی تر لەدژی شارەكە بڵاوی دەكەنەوە وەك ئەوە وایە كەركوك هەر كوردستانی نەبێت، چونكە هەر كەناڵێك ئەگەر دژایەتیشمان بكات و شارەكەشمان بەهێرشكردنە سەر توانج بەسەر بكاتەوە خۆ هەر دوو قسەی خێر دەكات و دان بە كۆمەڵێك راستیدا دەنێت، بەڵام شۆڕەسوارە كوردەكانی لای خۆمان هەر كە دەبێت بەشەو لە فەیسبوك و هتد وەك گەلە رێوی لە دوورەوە بە كەركوك و كەركوكیانی دەكەن وەك بڵێی ئەم شارە هۆكارێك بێت بۆ شكست و نانەوەی لەمپەر لە رێگەی خەباتی كوردانەی كوردستاندا!\nئەوەی جێی داخە زۆربەی ئەو كەسانەی كە خۆیان بە دڵسۆزی شارەكە دەزانن بێ ئەوەی لە بنەچەی مەسەلەكە تێ بگەن، دەوكەنە تەڵەی ئەو ئەو ماڵپەڕ و پەیجە گوماناوییانەوەو خۆیان هەڵدەقورتێننە ناو بابەتەكەو لای خۆیانەوە هەواڵە چەواشەكارییەكانیان بڵاودەكەنەوەو رەواجی بۆ دەكەن یان كۆمێنتێكی هاودەنگی خۆیان دەنوسن كە لە ئاكامدا جگە لە زیان پێ گەیاندن هیچ سوودێكی ئەوتۆ بە رەوشی شارەكە ناگەیەنێت، خۆ دەبێ بزانن كێن ئەوانەی لەدوای ئەو هەموو لوورەیەن بە كەركوك و خەڵكە بەشمەینەتەكەی و لە قازانجی كێ و بە چ مەبەستێك ئەوە دەكەن.\nبۆیە دەبێ هەموو ئاگاداربین لەوەی بە كەركوكی دەكەن بە تایبەت هەندێك لەو كەسە بەناوسیاسیانەی كە ئەوانیش بە بێ ویستی خۆیان و لەبەر دڵسافییان پێ دەخزێننە ناو ئەو گۆلاوە!! باشتر وایە كادرە سیاسیەكان لە كەركوك لە كۆبوونەوەكاندا هەندێك تێبینی لەمەڕ ئەو بابەتە بدەن و كەسانی خوار خۆیان ئاگادار بكەنەوە، خۆ ئەگەرچی كەركوك بەدەمی گڵاوی سەگەكانی فەیسبوك و مەیبسوك گڵاو نابێت!\n6/17/2017 11:43:57 AM


هه‌ردوو لایه‌نى براوه‌ى سوننەکان ڕێککەوتن بە وەفدێکی ھاوبەش بچنە ناو دانوستانەکانى پێكهێنانى حكومه‌تى داهاتووى عێراقه‌وه و كورد و شیعه‌ش په‌رته‌وازه‌ن و پاكێجی هاوبه‌شیان نیه.\nسەرباری ناکۆکی و گرژییه‌كانى ڕابردوویان هه‌ر یه‌ك له محەمەد حەلبوسی و خەمیس خەنجەر كه به دوولیستى جیاواز به‌شداریی هه‌ڵبژاردنه‌كه‌یان كرد ڕێککەوتن پێکەوە و بەناوی پێکھاتەی سوننەوە بچنە ناو گفتوگۆکانی پێکھێنانی حکومەتى داهاتووه‌وه.\nسوننه‌كان له‌باره‌ى چی ڕێككه‌وتن؟\nئه‌مڕۆ بۆ جارى دووه‌م لە بەغداد وەفدی ھاوپەیمانیی ته‌قدوم بە سەرۆکایەتیی محەمەد حەلبوسی لەگەڵ وەفدی ھاوپەیمانیی (عەزم) بە سەرۆکایەتى خەمیس خەنجەر، کۆبوونەوە.\nبەپێی ڕاگه‌یه‌ندراوى كۆبوونه‌وه‌كه‌یان، حەلبوسی و خەنجەر ڕێککەوتوون لەسەر ئەوەی کارنامەیەکی ھاوبەش ئامادە بکەن وه‌كو دوو لایه‌نى سه‌ره‌كى هه‌ڵبژاردن له‌ناو پێكهاته‌ى سوننه‌كاندا و به یه‌ك پاكێج بیخەنە بەردەم لایەنە سیاسییەکان لە هاوبه‌شی بڕیاردان.\nهه‌روه‌ها بەڕێوەبردنی دەوڵەت و چارەسەرکردنی چەند دۆسیەیەکی ستراتیژی تایبه‌ت به سوننەکان لەوانەش دۆسیەی بێسەروشوێنکراوان، گەڕاندنەوەی ئاوارەکان، مافی پارێزگا ئازادکراوەکانی دەستی داعش لە بودجەی گشتی و ئاوەدانکردنەوەی ئەو ناوچانە.\nله ڕاگه‌یاندراوى كۆبوونه‌وه‌كه‌یاندا باس له‌وه‌شكراوه، ته‌قه‌دوم و عه‌زم ڕێککەوتوون وەفدێکی دانوستانکاری ھاوبەش دروست بکەن بۆ گفتوگۆکردن لەگەڵ لایەنە سیاسییەکان و دانانی وادە بۆ کۆبونەوەی ھەفتانەی نێوان.\nهه‌رچه‌نده پۆستى سه‌رۆكى ئه‌نجومه‌نى نوێنه‌رانى عێراق پشكى سوننه‌كانه، به‌ڵام هێشتا هه‌ردوولایان له‌سه‌ر كاندیدى هاوبه‌ش ڕێنه‌كه‌وتوون.\nله‌ماوه‌ى ڕابردووشدا حەلبوسی و خەنجەر لەسەر ئەم پۆستە ناکۆک بوون، ھەردووکیان سەردانی به‌رپرسانى كورد و شیعه‌یان كردووه و داوایان لێکرت لەنێوان خۆیاندا ڕێکبکەوون.\nبه‌پێی دوایین ئه‌نجامى ڕاگه‌یه‌ندراوى كۆمسیۆن هه‌ردوو هاوپه‌یامنێتییه‌كه 51 كورسی په‌رله‌مانیان به‌ده‌سهێناوه.\nكورد پۆستى كاندیدى سه‌رۆك كۆمارى یه‌كلانه‌كردووه‌ته‌وه\nهه‌رچه‌نده به‌پێی ڕێككه‌وتنى نێوان یه‌كێتى و پارتى پۆستى سه‌رۆك كۆمار پشكى یه‌كێتیی نیشتمانیی كوردستانه، به‌ڵام تائێستا كاندیدى یه‌كلاكه‌ره‌وه بۆ ئه‌و پۆسته دیاریی نه‌كراوه، پارتى و یه‌كێتى به‌جیا دانوستانیان كردووه بۆ پێكهێنانى حكومه‌تى داهاتوو.\nپێشتر بڕیاربوو لایه‌نه كوردییه‌كان پاكێجێكى هاوبه‌ش ئاماده بكه‌ن و وه‌فدى هاوبه‌ش بۆ دانوستانه‌كانى پێكهێنانى حكومه‌ت ئاماده‌بكه‌ن، به‌ڵام تا ئێستا ئه‌و شانده هاوبه‌شه و هیچ كۆبوونه‌وه‌یه‌كیش بۆ ئه‌و مه‌به‌سته نه‌كراوه.\nپۆستى سه‌رۆك وه‌زیران و پێكهاته‌ى حكومه‌تى داهاتوو شیعه‌كانى په‌رته‌وازه‌كردووه\nسه‌ره‌ڕاى ئه‌وه‌ى له هه‌فته‌كانى پێشوو چێوه‌ى هه‌ماهه‌نگى و سه‌در كۆبوونه‌وه‌یه‌كیان ئه‌نجامدا له‌باره‌ى ئه‌نجامه‌كانى هه‌ڵبژاردن و حكومه‌تى داهاتوو، به‌ڵام تائێستا هیچ هه‌ماهه‌نگییه‌كیان بۆ ئه‌ومه‌به‌سته نه‌كردووه و هه‌ردوولاش له هه‌وڵی پێكهێنانى گه‌وره‌ترین فراكسیۆنى په‌رله‌مانى و پێكهێنانى حكومه‌تن.\n”چێوەی هەماهەنگیی هێزە شیعییەكان” كە ئەو لایەنە سیاسییە شیعییانە دەگرێتەوە كە ناڕازین لە ئەنجامی هەڵبژاردن و كۆمسیۆن بە ساختەكاری تۆمەتبار دەكەن، داوایەكی یاساییان بۆ دادگای باڵای فیدڕاڵی بەرزكردووەتەوە و تیایدا داوای پووچەڵكردنەوەی ئەنجامەكان دەكەن.\nلایەنەكانی چێوەی هەماهەنگی خاوەن نزیكەی 60-65 كورسین، بەڵام تائێستا هاوپەیمانیی پەرلەمانییان ڕانەگەیاندووە.\nهه‌روه‌ها موقته‌دا سه‌دریش خاوه‌نى 74 كورسی په‌رله‌مانییه و وه‌كو براوه‌ى یه‌كه‌مى هه‌ڵبژاردنه‌كه ده‌یه‌وێت كاندیدى سه‌رۆك وه‌زیران له لیسته‌كه‌ى بێت.\nپێكهێنانى حكومه‌تى داهاتوو\nتۆیۆتا چاوەڕواننەكراوەكان بۆ كڕیارانی ئاشكرادەكات\nچێوەی هەماهەنگی: لەگەڵ كورد دانوستاندن بۆ پێكهێنانی حكومەت دەكەین\nهاوپەیمانیی فەتح كە پێكهێنەرێكی سەرەكیی “چێوەی هەماهەنگی”ی شیعەكانە ڕایگەیاند، لیژنە پێكدەهێنن بۆ دانوستاندن لەگەڵ كورد بەمەبەستی پێكهێنانی حكومەت.…\nپاش پێنج ساڵ، دەستگیركردنی تۆمەتباری تەقینەوەكەی كەڕادە ڕاگەیەنرا\nپاش پێنج ساڵ بەسەر تەقینەوەكەی ناوچەی كەرادەی بەغداد، مستەفا كازمی دەستگیركردنی تۆمەتبارەكە ڕادەگەیەنێت و دەڵێت، بەرپرس بووە لەو…\nدوای هاتنی چەکدارانی داعش بۆ چەند شارێکی عێراق و دروستبوونی ئاڵۆزییەكان، شوێنەوارناسان عێراقیان بەجێهێشت، بەڵام ئێستا پشکنین بۆ…


هونەرمەندی گۆرانیبێژ "بڵند عەبدوڵا" پشتگیری هەڵمەتی بایکۆتی کاڵای تورکی دەکات و داوا لە خەڵکی هەرێمی کوردستان دەکات بەهەمان شێوە بایکۆتی کاڵا تورکیەکان بکەن.\nبڵند عەبدوڵا لە تۆری کۆمەڵایەتی ئینستاگرام رایگەیاند "بەهۆی ئەو زوڵم و ستەمەی لە رۆژئاوای کوردستان دەکرێت کاریگەری لەسەر هەمومان دروست کردوە، پێمان وایە هیچمان پێناکرێت و بێدەسەڵاتین، بەڵام بەم شێوەیە نیە و کاریگەریمان هەیە".\nوتیشی "دەتوانین هەمومان بایکۆتی کاڵای تورکی بکەین، بەم شێویە زیان بەو وڵاتە دەگەیەنین، چونکە رێژەیەکی زۆر لە کاڵای تورکی لەناو کوردستان بونی هەیە، داواتان لێدەکەم هەموتان بەشدار بن لەو هەڵمەتە، بەڵام تەنها وشە نەبێت و بە کردار ئەنجامی بدەن".\nلە درێژەی قسەکانیدا ئاماژەی بەوەکرد "ئێمە هەمومان ناتوانین چەک هەڵبگرین و بجەنگین، بەڵام لە رێگەی ئەم هەڵمەتەوە هەریەکێکمان لە شوێنی خۆیەوە دەتوانین کاریگەریمان هەبێت".\nئەم پشتگیریەی بڵند عەبدوڵا دوای ئەوە هات کە لە تۆڕە کۆمەلایەتیەکان هەڵمەتێکی بەرفراوانی بایکۆتی کاڵا و شتومەکی تورکی دەستی پێکرد، هەمو چین و توێژەکانی گرتەوە، کۆمەڵێک کەسایەتی ناسراویش پاڵپشتی خۆیان بۆ ئەو بایکۆتە راگەیاند.\nA post shared by Blend Abdulla (@blendabdullaofficial) on Oct 14, 2019 at 11:04am PDT


عیماد عەلی : سازانی یاسایی لە هیچ شوێنێکی دونیادا نیە . – WTARIKURD\nئەوەی تۆزێک لە ناوەرۆکی سازان ورد بێتەوە بۆی روون دەبێتەوە کە سازان پێش هەموو شتێک دانوستان و تەنازولی لایەن و کەسایەتیەکانە بەرامبەر یەکتر ، واتە سازان گەیشتن بە دەرئەنجامی قەناعەتپێکردنی سەرجەم لایەنەکانە ئەگەر لەسەر حەق بن یا نا ، بە دانوستان ، ئەمەش هیچ حەقێکی یاسایی تیدا نیە و هەر وەک مامەڵەی کرین و فروشتنی کاڵایەک لێدێت و لەسەر حسابی یاسایە . بۆیە بە هیچ شێوەیەک سازان بە یاسا ناگونجێنرێت بەڵکو بە پێیشێلکردنی یاسا و ناوەرۆکەکەی لەبەر خاتری لایەنی ناحەق مەیسەر دەبێت . بۆیە بۆ زۆر بابەتی گرنگ و فرەهەند و پەیوەست بە بەرژەوەندی خەڵکەوە ، بەهیچ شێوەیەک ناکرێت سازش لەسەر بەشێکی بکرێت یان لەسەر بۆچون و حەقێک بکرێت بۆ ئەوی تری بەرامبەر ، ئەگەر ناوەخنی سازانیش لێک بدرێتەوە ئەویش جگە لە سازش و لێکنزیکبونەوە لەسەر بنەمای لێکتێگەیشتن و پاراستنی بەرژەوەندی هەمەچشنی دانوستانکار هیچ شتێکی تر ناگەیەنێت ، ئەمەش خۆی لە خۆیدا هیچ پەیوەندیەکی بە یاسا و ئەحکام و رێوشوێنە یاساییەکانەوە نیەکە حەق لە لای یەکێکە لە هەر پرسێکی جێی جیاوازی نەک لای هەمووان . لەم بەینەشدا دەتوانرێت سازان بە سوڵحێکی کۆمەڵایەتی لە کێشەیەکی عەشایەری بشوبهێنرێت کە پێش دادگا بگەنە ئەنجام و لێکحاڵیبون و رازیبون .\nلە پرسێکی کتومت یاسایی وەک هەڵبژاردنی سەرۆکی هەریمی کوردستان و دەسەڵاتەکانی و سیستمی سیاسی لە کوردستاندا ، جگە لە بابەتێکی یاسایی رووت و فرە رەهەند ناتوانرێت ناوی هیچ شتێکی تری لێبنرێت . ئەگەر لایەنەکان بیانەوێت بە رێگە عەشایەریەکەی و دوور لە یاسای رەق و تەق چارەسەر بۆ پرسەکە بدۆزنەوە و سەرجەم لایەنەکان بە حەقانی و ناحەقانیەکەوە رازیکەن ، ئەوە سازان خۆی فەرز دەکات بەسەر یاسادا نەک لەگەڵ یاسادا بگونجێنرێت . لە یاسادا شوێنێکی ناوەراست نیە ، تۆمەتبار یان بێ تاوانە یان تاوانبارە . بۆیە یاسا لە پرسی سەرۆکایەتی یان حەق بە پارتی دەدات لە راوبۆچون و هەڵوێستی و داواکانی یان بە چوار لایەنەکەی تر ، کە لە بۆچون و هەڵوێستەکانیان سەت وهەشتا پلە پێچەوانەی یەکترن و ، لایەنی تر وەک خەڵکی خێرخواز دەیەوێت بەو شێوە عەشایەریە نیزیکیان بکاتەوە . بۆیە باشتر وایە ، یان سازان دوور لە ناو و ناوەرۆکی یاسا بە ئەنجام بگەیەنن و ناوی یاسا لەکەدار نەکەن یان یاسا وەکو خۆی جێبەجی بکەن .\nئەم بۆچونانەش دەربارەی سازان و پشت بێبەستنی وەنەبێت تەنها لە کوردستاندا هەبێت و لە شوێنەکانی تر بێ یاسایی نەکرابێت ، ئەوە عیراقە بە پێی حیاوازیە ئیتنی و رەگەزیەکان لە روخانی سەدامەوە تاوەکو دوێنێ لەسەر سازان و لێکنزیکبونەوە و ریککەوتنی دەرەوەی یاسا کارەکان و بەرێوەچون و بە رێکخستنی شەکلی بە یاساوە گرێدراوە ، ئەگینا زۆرینە و کەمینە و یاسا رۆڵی یەکلاکەرەوە لە چارەسەرکردنی سەرجەم کێشە و گرێکوێرە و ئاڵۆزیەکاندا دەبینێت و مافی هەموان دابین دەکات بێ زوڵم و ناحەقی لە هیچ لایەن و کەسێک و ، لەوێشدا دەستور مەرجەعی سەرەکی یاسا و تەفسیری یاسا و بریارەکانە . بەڵام سازان ئەگەر لایەنەکان بگەیەنێتە یەک بۆ ماوەیەک لە دواجاردا هەر دەبێت یاسا خۆی فەرز بکات بەسەریدا چەند کاتەکەش دوا بکەوێت ، بەڵام ئەو دەردانە سەلبیەی لە سازاندا دەبینرێت هەمیشە گەل باجەکەی دەدات .\nبۆیە ئەگەر بە راشکاوی لە پرسی ئەمرۆی سەرۆکایەتی هەرێم براونین وا بە باشتر دەبینرێت ، کە یاسایەک ئەمرۆ خۆی فەرز بکات و ، لایەنێک یان چەند لایەنێک باجی بدەن باشترە کە سازان خۆی فەرز بکات و لە دواجاردا گەل باجەکەی بدات ، ئەمە ئەگەر یاساکە لە بەرژەوەندی پارتی و بۆچون و ویستەکانی کەوتەوە ، یان بۆ لایەنەکانی تر .\nلەیەمەن کاری سێکسی نێرەکەر و ماکەرێک , ١٥ کوژراوو برینداریی دووعەشیرەتی لێدەکەوێتەوە .


تاچەند ڕوكنەكانی ئاینی ئیسلام لە زەردەشتی وەرگیراون؟!\nئاینەكان بە تایبەت ئاینە یەكتاپەرستییەكان بەهۆی ئەوەی لەهەندێ ڕوەوە چەند دیدگایەكی هاوبەشیان هەیە سەبارەت بە چەمكەكانی: خوداو ڕۆژی دوایی و شەیتان... هتد، لەبەر ئەمە كاریگەریان بەسەر یەكترەوە هەیە، ئەو ئاینەی كە پێش ئەوانی تر كەوتوە دەبینین كاریگەریی بەسەر ئەوەی دوای خۆیدا جێ هێشتوە، ئەكرێ زەردەشتیەت نمونەیەكی رون بێت لەم بارەوە كە هەندێ بیروباوەڕی زەردەشتیەت دەبینین بەسەر دینەكانی كەی وەك جولەكەو مەسیح و ئیسلامەوە.\nبەڵام بەهۆی ئەوەی ئیسلام نزیكتر بوە لەزەردەشتیەت و ئیسلام بەر ئەو دینە و كلتورەكەی كەوتوە، هەر لەبەر ئەمە چەند چەمك و سروتێكی زەردەشتی لەدینی ئیسلامدا دەبینین یان جوانتر بڵێین "ئیسلام توانیوێتی ئەم چەمك و سروتانە لەزەردەشتیەتەوە وەرگرێ"، لەخوارەوە كەشفی چەند سروت و تقوسێك دەكەین كە ئیسلام لە زەردەشتیەوە وەریگرتوە.\nیەكەم دین كە پەیامی یەكتا پەرستی بڵاوكردەوە "دینی زەر‌دەشتی بو"، كە هەندێ لەمێژونوسان مێژوەكە‌ی بۆ سێ یان چوار هەزار ساڵ پێش زاین دەگێڕنەوە. هەندێ لایان وایە كە خودی زەردەشت 285 ساڵ پێش هاتنی ئەسكندەری مەقدۆنی لەدایك بوە. چون كاتێ ئەسكەندەر وڵاتی ئێرانی داگیركرد ئەوكات 200 ساڵ دەبو بەسەر مەرگی زەردەشتدا تێپەڕیبو.\nپێش زەردەشت تەواوی كۆمەڵەكان و كۆمەڵی ئێرانیش لە سەردەمی فرە خوداوەندیدا دەژیان، ئەگەرچی كۆمەڵی ئارییای ئەوكات كە هەندێ مێژونوس بەهەڵە بەكۆمەڵی ئێرانی ناوی دەبەن، باوەڕیان بە ئاینی میترایزم هەبو "خۆر پەرستی"، بەڵام زەردەشت هات بانگەشەی بۆ هەڵوەشاندنەوەی گشت خوداوەندەكان كردو بانگی یەكتاپەرستی كرد، ئەو لای وابو تەنها یەك خودا هەیە كە خودای چاكە، جوان، خۆشەویستی و سۆز بێت، ئەویش خودای تاك وتەنهایە واتە "ئاهورامەزدا"یە.\nكاتێ ئیسلام بڵاودەبێتەوە لە نیمچە دورگە‌یەكی دواكەوتوی وەك نیشتیمانی عەرەبیدا، لە رۆژئاواو باكورەوە بەر شارستانێتی مەسیحی دە‌كەوێ لە رۆژهەڵاتەوە بەر شارستانێتی زەردەشتی دەكەوێ لە باشوریشە‌وە بەر شارستانێتی هندۆسی و بوزی دەكەوێ، بەتایبەت شارستانێتی مەسیحی و جولەكە و زەردەشتی بەهۆی ئەوەی كە سیستمی ئاینەكەیان یەكتاپەرستین و چەمكەكانی وەك بەهەشت و دۆزەخیان تێدایە.\nدەبینین ئیسلام زۆرترین سودی لەو ئاینانە وەرگرتوە و بەكاریهێناوەتەوە، بەتایبەت دینی زەردەشتی، چون "تەماشاكردنی خودا لە دەرەوەی سیانەی پیرۆز وەك ئەوەی لای مەسیحیەكان هەیە"، دەبینین ئیسلام لە زەردەشتەوە نزیكترە وەك لە مەسیح و جولەكە.\nهەندێك لایان وایە پێغەمبەری ئیسلام بەهۆی سەلمانی فارسی یەوە دواتر هەندێ شتی كەی هێناوە بەتایبەت لەزوهدانیەت و وێرد و شتی زەردەشتی وەریگرتوەو بڵاوی كردۆتەوە، بەڵام پێش سەلمانی فارسی پێغەمبەر چەمكی یەكتا پەرستیشی وەرگرتوە یە كە یەكێكبوە لەو شتانەی هەر لەگەڵ بڵاوبونەوەی پەیامەكەیدا بڵاوبوەوە، واتە كاتێك "پەیامبەری ئیسلام" بانگەشەی بۆ یەكتاپەرستی كردووە پێشتر و 3 هەزار ساڵ لەوەوبەر زەردەشت بانگەشەی بۆكرد‌وە. ئەم چەمكە نەك تەنها ئیسلام بەڵكو بەپێی شارەزایان و هەم لەڕوی زانستیشەوە مادام زەردەشتیەت پێش ئاینی جولەكەو مەسیحەت كەوتوە، ناكرێ كاریگەری بەسەریانەوە نەبێت، واتە چەمكی خواپەرستی دواجار تەنها ئیسلام بەكاری ناهێنێت و لەزەردەشتەوە وەری ناگرێ بەڵكو ئاینی جولەكە و مەسیحیەتیش لەزەردەشتەوە وەری دەگرن كە دەتوانین بڵێین ئیسلام دوا دینە ئەم چەمكە لەزەردەشتەوە وەردەگرێت!.\nشەیتان - خودا\nشەیتان - خودا بە یە‌كێك لە چەمكە ئاڵۆزەكانی ناو دینەكان دەژمێردرێت، بۆیەكەم جار ئەم چەمكە لەلایەن زەر‌دەشتەوە بەكار هێنراوە، پێش زەردەشت شتێك بەناوی چەمكی خوداو شەیتان نەبوە.\nبەڵام كە زەردەشت هات كۆی ئەم خودایانەی هەڵوەشاندەوە، بانگەشەی بۆ دوو هێزی خێر و شەڕ كرد لە ئاستی خوداوەند دا كە هەردوكیان لەململانێدان بۆ كۆنترۆڵكردنی ژیان و ئەوی دیكەیان، لەگەڵ ئەوەشدا هاوكاریكردنی ئەوانەی لەخۆیانەوە نزیكن.\nبۆ نمونە هێزی چاكەو جوانی كە ئاهورامەزدایە، لەگەڵ هێزی ئەهریمەن كە شەیتانە، ئەویان ئاهورامەزدا هاوكاری هێزە چاكەكانە بۆ ئەوەی ئاشتی و خێر سەركەوێ ئەوی دیكەیان ئەهریمەنە كە هاوكاری رۆحە خراپەكانە بۆ ئەوەی رۆحی خراپە سەركەوێ بەسەر رۆحی چاكەدا.\nموحەمەد كاتێك پەیامی ئیسلام بڵاو دەكاتەوە ئەم چەمكی ئەهریمەن و ئاهورامەزدایە دەگۆڕێ و بۆ (الله و شیگان)، بەڵام بەكۆمەڵێك دەستكارییەوە كە لێرەدا ئەو دەرفەتە نییە ئێمە بە قوڵی ئەو بەحسە بكەین، بەڵكو هەڵمان گرتوە بۆ كاتێكی تر كە بەدرێژی لەسەری بدوێین.\nبەڵام خوداو شەیتان هەمان ئەهریمەن و ئاهورامەزداكەی زەردەشتە كە سێ هەزار ساڵ زەردەشت بانگەشەی باڵادەستی ئەو دوو هێزەی بەسەر گەردوندا بڵاوكردۆتەوە.\nنوێژو روكنەكانی نوێژ كردن\nنوێژ دیاردەیەكی نوێ نی یە وەك ئەوەی هەندێك لایان وایە كە فۆرمێكی نوێی خوداپەرستییە و لەئیسلامەوە هاتوە، لە كتێبە مێژوییەكاندا و لەڕێگەی شوێنەوارەكانەوە بەتایبەت ئەو وێنانەی كە لەسەر پەرستگاكانی بابل و ئاشور و سۆمەریەكان هەڵكەندراون و دۆزراونەتەوە پێمان دەڵێن كە "نوێژ" ئاشورییەكان بەكاریان هێناوە وەك جۆرێك لێخۆش بون و پاڕانەوە لەخوداكانیان.\nئەم فۆرمی نزاكردنە رۆژ لەدوای رۆژ گۆڕانی بەسەردا هاتوە و جۆرێك لە دسپلین و رێكخستنی گرتۆتە خۆ، ئیدی چ بە كەمكردنەوەی بێت یان زیاد كردنی.\nبۆنمونە گەلانی ئاریایی كۆن كە لەسەر ئاینی میترایزم بون (خۆر پەرست) بون ئەوان رۆژیان دابەش كرد بەسەر سێ باردا یان سێ كاتدا، (بەیانی – نیوەڕۆ – ئێوارە) كە نوێژی خۆیان لەم سێ كاتەدا كرد‌وە، واتە رۆژ پەرستەكان كەكوردیش پێش زەردەشتیان ئەم دینیان پەرستوە سێ كات نوێژیان بۆ میترا خواوەندی خۆر كردوە، بەیانی و نیوەڕۆ و ئێوارە.\nزۆربەی ماڵەكانی ئاریایی كۆن ڕویان بەرەو ڕۆژهەڵات بو بۆ ئەوەی كە بەیانی خۆر هەڵهات یەكسەر بێ بەربەست خۆر بدات لەماڵ و ئەمانیش دەستبەجێ نوێژی خۆیان پێشكەشی خۆر دەكرد.\nئێستاش لەناو كورد دا باوە دەڵێن "هەر ماڵێك خۆری بەیانی نەیگرێتەوە ماڵ نییە"، هەر وشەی بانگەواز كە خۆی لە دوو وشە پێك هاتو بان واتە سەربان لەگەڵ گەواز واتە چرین، هەردو پێكەوە دەكاتە لەسەربان چرین یان قاودان، كاتی خۆی موغی زەردەشتیەكان لەگەڵ خۆر كەوتنی بومی لێڵی بەیانیدا بانگەوازیان بۆ نوێژ كردوە لەسەر بانی پەرستگاكان.\nكاتێ كە ئاینی زەردەشتی دێ و كۆتایی بە ئاینی میترایی دێنێ، بەڵام هەمو رەمزو بیرو باوەڕانی ئاینی میترایی ناسڕێتەوە بەڵكو لەزۆر لایەنەوە ریفۆرمی تێدا دەكات، بۆ نمونە بابەتی نوێژ لە سێ نوێژەوە دەكات بە پێنج نوێژ، واتە دوو نوێژی تر زیاد دەكات بۆ سەر سێ نوێژەكە و دەبێت بە پێنج نوێژ بەپێی ئەم كاتانە و ئەم ناوانە:\nهاوەن: ماوەكەی لە بەیانی تاكو نیوەڕۆ\nرەپەتون: نیوەڕۆ تاكو سەر لەئێوارە\nئوزیروەن: سەرلەئێوارە تاكو خۆرنشین\nسروسرەم: لەخۆرنشین تاكو نیوەڕۆ\nئەوشەهی نائی: لەنیوەشە و تاكو خۆركەوتن.\nكاتێ ئیسلام بڵاودەبێتەوە ئیدی وەك چە‌مكەكانی تری (یەكتاپەرستی و خوداو شەیتان و ئەوانی دی) چەمكی نوێژكردنیش وەردەگرێ و هەر پێنج فەرزەكە جێبەجێ دەكات، تەنها وێردەكانی نوێژ دەگۆڕێت لە زمانی زەردەشتی و ئاڤێستاییەوە بۆ عەرەبی و ئیسلامی.\nزەردەشت، نوسینی عەبدوڵڵا قەرەداغی (مەلا عەلی)\nزەردەشت لەكلتوری كوردەواریدا، نوسینی هاوار بەهمەنی\nچیرۆكی ئاینەكان سلێمان مەزهەر . و لوقمانی حاجی قادر.


ناسەنتەری (لا مەرکەزی) رێگایەک بۆچەسپاندنی دیموکراسی\nکە باسی ناسەنتەری دەکرێت، دڵەڕاوکێیەک کە گۆزارشت لە ترسی لە دەستدانی دەستکەوتەکانی گەلەکەمان لە باشووردا دەکات لە دڵی زۆر کەسدا دروست دەبێت، کە جێگای تێڕامانە. بە پێی دەستوور، عێراق بە بوونی هەرێمی کوردستان پێناسەی فیدراڵی بە خۆوە گرتووە و بوونی دوو هەرێم لە ناو عێراقدا بۆ خەڵکی عێراق وەک یاسا مانا کراوە. هەربۆیە مکانیزمی کارکردنی دەسەڵاتەکانی هەڕیم و ناوەند رۆژ بە رۆژ بەرەو ئەو ئاقارە دەروات کە هەڵسووکەوتێکی دەستووری بە خۆوە بگرێت. حکومەتی ئێستای عێراق سیستمێکی پەرلەمانی و فرە حیزبی و فیدراڵییە، کەئەم دووانە پێکەوە هیچکات دەسەڵاتێکی ڕەها بە سەرۆک وەزیرانی عیراق نادات کە حوکمی رەها لە عێراقدا بە گشتی بکات، کە لە زۆر لە وەڵاتە مودیڕنەکانی ئێستادا ئەم چەشنە دەسەڵاتە بە دی دەكرێت و ئاڵمان، ئەمەریكا، كەنەدا و چەندین وەڵاتیتر دەتوانین ناو ببەین.\nئەگەر سیستمی دەسەڵاتداری ئەمەریکا وەک نموونە بەکار بهێنین و بە مێژووی ئەمەریکادا گوزەرێ بکەین، دیموکراسی و ئازادی ئێستای ئەمەریکا قەرزداری کۆماریخوازانی وەک مەدیسۆن و هامیلتۆنە کە رۆلێکی سەرەکییان لە بونیادنانی سیستمی فیدراڵی هەبووە، کە ئەویش لە بەهێزکردنی دەسەڵاتی هەرێمەکان، واتە ئەیاڵەتەکانی ئەمەریکا لە بەرانبەر حکومەتی فیدراڵدا بووە. هەر بۆیەش زۆر جارێ دیموکراتەکان کە ناوەند خوازن بە حیزبی فیدراڵخوازەکان بە ناوبانگن كە لە ئەمەریکادا خوازایاری ناوەندێكی بە هێز بوون. بەڵام هەر ئەوسیستمی ئەیاڵەتییە بوو بۆ هۆكارێك كە ناوەند چەواشەكاری بە دەسەڵاتەكەیەوە نەكات و لە هەموو بابەتێكدا خۆی لە نێو حكومەتی هەرێمەكاندا نەقورتێنێ. لە بەرانبەردا حكومەتی فیدراڵ باجی خۆی لە هەرێمەكان وەردەگرت و حكومەتی فیدراڵیش لە بەرانبەر هەرێمەكانی ئەركی پێ سپێردراوی بە پێی یاسا دیاریكراون.\nپارێزگاکانی کوردستان هەڵکەوتەو و دیموگرافی سیاسی و زاراوەیی و پاوان خوازی حیزبی وای لێکردوە کە زوونی زەرد و سەوز دوو کەلتوور سیاسی و کۆمەڵایەتی دیفاکتۆ ساز بکەن، کە ئەگەر بە ژیری سەیر بکرێت جێگای خەمخواردن و بەرەو هەڵدێر بردنی ئەم دەستکەوتە مێژووییەی گەلی باشوور ئەنجامەكەی دەبێت. بۆ شکاندی ئەم تەلیسمە ناسەنتری (لامەرکەزی) کردنی هەرێمی کوردستان بە فیدراڵی پارێزگاکان چارەسەرێکی لۆجیک و گونجاوە. یەكێك لەو خاڵە بە هێزانەی لە فیدراڵیكردنی پارێزگاکانی کوردستان، بڵاو کردنەوەی توانا ئاکادیمی و زانستیییەکانە لە هەر هەموو كوردستان لە بەر بگرێت. بۆ نموونە: كۆنەكردنەوەی كەسە پسپوڕەكانی زانستی و ئاكادیمی و كەمپانییە خارجییەكان لە هەولێر كە هەردەم دەبێتە کارتێکی فشار بۆ هەولێر کە بەرانبەر بە پارێزگاکانی ئێستا بە کاری بێنێ. زانکۆ بە ناوبانگەكانی هەرێم دەتوانن بە درووستکردنی بەشێك لە پارێزگاکانیتر زەمینەی بەشداری بۆ هەموو خّویندكارانی زانکۆی هەرێم فەراهەم بکەن. ئاسانكاری و فەراهم كردنی بەرهەمهێنان وسەرمایەگوزاری بۆ هەموو پاڕێزگاكان بە شێوازێكی خشتەیی كە ڕێگای زیادەڕەوی لە سەرمایەگوزاری بە ناوەند (هەولێر) تا ماوەیەكی دیاریكراو نەدرێت، واتە تا ئەو كاتەی بالانس لە سەرمایەگوزاریدا بکرێ و هەموو پارێزگاكان بە كۆی دەنگ پێی ڕازی بن. ئەم کارە دەبێتە هاندەرێک بۆ بڵاو کردنەوەی توانایی بەرهەم هێنان و کوتاکردنی دەستی (بنەماڵە یان حیزب) لە کەرتی بەرهەم هێنان. کاراکردنی ئەنجومەنی شارەوانییەکان و زیادکردنی ژمارەکانیان تا ئەو ڕادەی کە خەڵک و دەسەڵات بۆشایی لە نێوانیاندا نەمێنێ. ئنجا ئەو کات کرداری شارەوانییەکان دەبێتە پێوانەی هەڵبژاردن و شارەوانییەكان لە باری یاساییەوە بە هێز دەبن. ئەنجومەنی شارەوانییەکان نابێ ئەندامی ئەو حیزبانە بن کە بۆ هەولێر دەرۆن واتە حیزبی فیدراڵ نەبن، حیزبی لۆکاڵی بن. ئەم کارە دەبێتە بتەو کردنی سیستمێكی دیموکراسی کە هاوڵاتی خۆی بەشێک لە دەسەڵات بزانێت، چونکە ئەو دەم خەڵک کارنامەی شارەدارەکەی هەموو ساڵێک لە بەر دەستدایە و ئیدی خۆ دزینەوە لە کار ئاسانن نابێ و گەندەڵیش زۆرتر كونترۆڵ دەكرێت. ئەم باسە هەرمانی ڕۆژێک و حەوتوو و مانگێک نییە، بەلکو پشوو درێژی و تالورەنسی دەوێت تا ئەو کاتەی میکانیزمێکی شیاوی بۆ بدۆزرێتەوە ویاسای بۆ هەموار بكرێت. بێ گومانیش ئەودەم دەسەڵاتی مەرکەزی ناتوانێ دەسەڵاتێکی ڕەهای هەبێ کە مافی پارێزگایەکیتر بخوات. ئنجا هەرێمکانیش یان پارێزگاکانیش ئەو دەسەڵاتەیان نابێت کە خۆیان لە سەر بەغدا مارە بکەن و دیموكراسیش بە هێزتر دەبێ كاتێ دەنگی خەڵك زۆرتر ببیسرێت.\n2 پێناسەیەک لە سەر ڕەگەزپەرستی، ئەمەریکا و کەنەدا


داعش له کوردستانه؛ هێزی پێشمه‌رگه خرایه ئاماده‌باشیه‌وه – زاگرۆس پۆست\nماڵەوە / کوردستان / داعش له کوردستانه؛ هێزی پێشمه‌رگه خرایه ئاماده‌باشیه‌وه\nداعش له کوردستانه؛ هێزی پێشمه‌رگه خرایه ئاماده‌باشیه‌وه\nیه‌ك شه‌ممه 8 حوزه‌یران 2014\tکوردستان, هەواڵ 51 جار خوێنراوه‌ته‌وه\nبه گوێره‌ی دوایین هه‌واڵه‌کان له سه‌ر پێشڕه‌ویی چه‌کداره‌کانی داعش له موسڵ‌و چه‌ند ناوچه‌ی دابڕێنراوی تری باشووری کوردستان، تا سه‌رله‌به‌ریانیی ئه‌مڕۆ یه‌کشه‌مه 18جۆز‌ه‌ردان دوو گه‌ڕه‌کی گه‌وره‌ی ناوشاری موسڵ له کۆنترۆڵی داعش‌دایه‌و ئه‌رته‌شی عێراق به‌رده‌وامه له بۆردمان‌و شه‌ڕی کۆڵان به کۆڵان له‌گه‌ڵ ئه‌و گروپه.\nسه‌رله‌به‌یانیی ئه‌مڕۆ راگه‌یاندنی وه‌زاره‌تی به‌رگریی عێراق رایگه‌یاندووه شه‌ڕو پێكدادانی نێوان داعش و هێزه ئه‌منییه‌كان له شاری موسڵ به‌رده‌وامه‌و چه‌كدارانی داعش ئاوو برقی چه‌ند ناوچه‌یه‌كی موسڵیان بڕیوه. به وته‌ی ئه‌و سه‌رچاوه‌یه گوردانێکی سوپای عێراق پاشه‌كشه‌ی كردوه‌و ژماره‌ی قوربانییانیش گه‌یشتووه‌ته 200 كه‌س كه 80یان هاوڵاتی مه‌ده‌نی‌و 70 که‌سیشیان چه‌كداری داعش‌و 55 که‌سیشی له هێزه‌کانی ئه‌رته‌ش‌و پۆلیسی عێراقه.\nله لایه‌کی تره‌وه راگه‌یاندنه‌کانی باشوور بڵاویان کردوو‌ه‌ته‌وه هاوڵاتیانی كورد له موسڵ، داوای به‌هاناوه چوونی هێزی پێشمه‌رگه ده‌كه‌ن‌و هێزی پێشمه‌رگه‌ش له ئاماده‌باشیدایه‌و چاوه‌ڕوانی فه‌رمانی مه‌سعود بارزانی ده‌كات بۆ ده‌ستپێکردنی پرۆسه‌یه‌کی سه‌ربازی دژ به داعش.\nهه‌ر له درێژه‌ی دوایین نائارامییه‌کاندا له ناوچه دابڕینراوه‌کان، سه‌رله‌به‌یانیی ئه‌مڕۆ دوو ته‌قینه‌وه له‌نێوان باره‌گاى یه‌كێتیی نیشتیمانى كوردستان له جه‌له‌ولاو بنكه‌ى ئاسایشی ئه‌و شاره ئه‌نجامدران‌و هه‌ردوو ناوه‌نده‌که داڕماون‌و ژماره‌یه‌کی به‌رچاویش له پێشمه‌رگه‌و کارمه‌ند له‌و دوو شوێنه بوونه‌ته قوربانی.


CHRA.TV - روونکردنەوەیەک لە شاجوانی کوردستانەوە\nروونکردنەوەیەک لە شاجوانی کوردستانەوە\nبڵاوكراوەتەوە لە چوار شەممە, 05 شوبات 2014 14:35\nئەمڕۆ ٤/٢/٢٠١٤ لە ھەفتەنامەیەک بە ناوی (ئاوێنە) ھەواڵێک بڵاوکراوەتەوە بەناونیشانی "نێچیرڤان بارزانی پەنجا ھەزار دۆلار بە شاجوانی کوردستان دەدات". من وەکو شاجوانی کوردستان رایدەگەیەنم ئەو ھەواڵە ھیچ بنامەیەکی راستی نییە.\nلە کاتێکدا من بە پەیامنێرەکەی (ئاوێنە)ـم راگەیاند، ئەم ھەواڵە راست نییە کەچی (ئاوێنە) ھەواڵەکەی بڵاوکردەوە! تەنیا بۆ ورژاندنی بابەتێک کە وانییە، بەداخەوە ئەوەش پێچەوانەی ئەخلاقی کاری رۆژنامەوانییە.\nبەڵام ئەوەی جێی سەیرە پەیامنێرەکەی (ئاوێنە) کاتێک پەیوەندی کرد بە ناونیشانی پەیامنێر خۆی نەناساند و بەبێ ھیچ شتێک پرسیاری کرد و لە کۆتایی ھەموو قسەکاندا ئینجا گوتی من پەیامنێرم!. دواتر لەگەڵ بەڕێوەبەری کارەکانم قسەی کرد و بەھەمنشێوە نەگوتی پەیامنێرم و نەگوتی قسەمان بۆ بڵاوبوونەوەیە!.\nحەزدەکەم ئاماژە بۆ ئەوەش بکەم من بەشانازیەوە ھەر لایەنێکی حکومی و ئەھلی ھاوکاری پڕۆژە خێرخوازییەکانمان بکات ناوی دێنین، وەکو چۆن لە دوو مانگی رابردوودا سێ پڕۆژەی گەورەی خێرخوازیم ئەنجامداوە و لە ئێستاشدا خەریکین لە ئایندەیەکی زۆر نزیک گەورەترین پڕۆژەی خێرخوازی لە سلێمانی و ھەولێر ئەنجام دەدەین.\nفێنک محەمەد/ شاجوانی کوردستان


Muhamaden 17/09/2019 - 18:56 بڵاوکراوەتەوە لە هەواڵ/عێراقی\nئامانجی سەردانی وەفدی باڵای بەغدا بۆ هەرێم ئاشكرادەكرێت و ئەندامێكی لیژنەی دارایی لەئەنجومەنی نوێنەرانی عیراقیش رایدەگەیەنێت: سبەینێ وەفدی دووەم لەعیراقەوە دێتە هەولێرو پێشنیازێك دەخاتە بەردەم بەرپرسانی حكومەتی هەرێم.\nئەمڕۆ 17ی 9ی 2019، د. بەرهەم ئەحمەد ساڵح سەرۆك كۆماری عیراق، بە سەرۆكایەتی وەفدێكی باڵای عیراق، گەیشتە هەولێر و لەلایەن نێچیرڤان بارزانی سەرۆكی هەرێمەوە پێشوازی لێكرا.\nجەمال كۆچەر، ئەندامی لیژنەی دارایی لەئەنجومەنی نوێنەرانی عیراق راگەیاند: دوو وەفدی باڵا لەعیراقەوە سەردانی هەرێمی كوردستان دەكەن، ئەمڕۆ وەفدێكیان كە پێكهاتووە لەسەرۆك كۆمارو وەزیری دارایی گەیشتوونەتە هەولێر و بڕیارە لەگەڵ سەرۆكی هەرێم و سەرۆكی حكومەت و مەسعود بارزانی سەرۆكی پارتی كۆببنەوە.\nوتیشی:" د. بەرهەم ساڵح لەو سەردانەیدا پەیامی عیراقی پێیە لەبارەی رێككەوتن لەگەڵ هەرێم لەسەر بودجەی 2020 و رەنگە وەزیری دارایی عیراقیش پێشنیازێكی تایبەتی لەوبارەیەوە هەبێت".\nراشیگەیاند: سبەینێ 18ی 9ی 2019، وەفدی دووەمی عیراق بە سەرۆكایەتی محەمەد حەلبوسی سەرۆكی ئەنجومەنی نوێنەران، سەردانی هەرێم دەكات و پێشنیازێك لەبارەی رێككەوتنی هەرێم و بەغدا دەخاتە بەردەم بەرپرسانی هەرێم، بۆیە چوونی وەفدی حكومەتی هەرێم بۆ بەغدا دواخراوە.


بەرنامەكەی عەبدولمەهدی پەكخراوە.. 5 بەربەستەكەی بەردەم حكومەتی عێراق\n22/04/2019 1241 جار خوێندراوه‌ته‌وه\nسەرباری تێپەڕبوونی 6 مانگ بەسەر پێدانی متمانە بەحكومەتی عێراق بەسەرۆكایەتی عادل عەبدولمەهدی، جگە لە سیاسەتی دەرەوەو كرانەوە بەڕووی دەوڵەتانی دەوروبەردا، واپێدەچێت پرۆگرامی حكومەتەكە پەكیخراوە.\nبەگوێرەی ڕۆژنامەی عەرەبی جەدید، سەرچاوە سیاسییەكان دواكەتنی بەندەكانی پرۆگرامەكەی حكومەتی عێراق ئێستا بۆ چەند هۆكارێك دەگێڕنەوە، كە پەیوەستن بە گەندەڵی، ململانێ سیاسییەكان، ناكۆكییەكان سەبارەت بەشەرعیبوونی چەند وەزیرێك.\nسەرچاوەیەكی پەرلەمانی عێراق ئاشكرای كرد هەندێك فراكسیۆنی ئەنجومەنی نوێنەران ئاماژەیان بە دواكەوتنی جێبەجێكردنی زۆرینەی بڕگەكانی پرۆگرامی حكومەتی عێراقی كردووە، "دیارترین بەربەستیش پەیوەستە بە توانستی حكومەت لە هەڵدانەوەی لاپەڕەی دۆسییە گەورەكانی گەندەڵی".\nسەرچاوەكە ووتیشی پرسی ناشەرعیبوونی هەندێك وەزیر بەو تۆمەتەی ئەندامی حزبی بەعس بوون كە ئێستا لە عێراق یاساغه، پرسی دیكەش كە پەیوەستن بە دوورخستنەوەی هەندێك وەزیر بەهۆی لاگیری خزمەكانیان بۆ ڕێكخراوی داعش و گریمانەی لێپێچینەوه لە هەندێكی دیكەیان، چەند پرسێكن لەوانەیە ئاستەنگ بخەنە بەردەم دامەزراوەكانی سەر بەو وەزارەتانە كە ئەركی خۆیان ئەنجام بدەن، ئەمەش ڕاستەوخۆ ڕەنگدانەوەی دەبێت بەسەر پراكتیزەكردنی پرۆگرامی حكومەتەوە.\nسەرچاوەكی ووتیشی ململانێ سیاسییەكان لە پێناو پۆستەكان حكومەتی كۆت و بەند كردووە، ئەمەش دوای مكوڕبوونی هەندێك فراكسیۆنی گەورە لە بەدەستهێنانی چەند پۆستێكی وەزاری دیاریكراو، ئەوەشی دووپاتكردەوە كە ململانێكان لەسەر پۆستە باڵاكان و پلە تایبەتەكان و باڵوێزەكان بەردەوای هەیە.\nسەختەكردنی نایاسایی و لاوازی لێوەشاوەیی\nپەرلەمانتارێك واپێشبینی دەكات كە هاوپەیمانییەكی تازە لە پەرلەماندا پێكبێت، ئەوەشی ڕوونكردەوە كە حكومەت كون و كەلەبەر و درزی زەبەلاحی هەن كە پێویستیان بە دووبارە ئاراستەكردنەوە و پاڵاوتن هەیە، چونكە وەزیری وای تێدان كە بەشیوەیەكی نادەستوری و نایاسایی ساختەكاریان كردووە، ئەمە سەرباری ئەوەی هەندێكیان لە ڕووی لێوەشاوەییەوە لاوازن و خاوخلیچكن لە كاركردن لەسەر پرۆگرامی حكومەت.\nلای خۆشیەوە یەكێك لە سیاسییەكان وای دەبینێت كە "ماوەی 6 مانگ بەس نییە بۆ حوكمدان لەسەر سەركەوتنیان شكستی پرۆگرامەكەی حكومەت"، ڕوونیشی كردۆتەوە كە "حكومەتی ئێستا بەلایەنی كەمەوە پێویستی بە ساڵێك هەیە تاوەكو هەڵسەنگاندن بۆ ئاستی كاری بكرێت".\nوتیشی "ئەمەش واتای ئەوە نییە حكومەت بێ كەموكوری بێت لە هەڵە و خاوخلیچی لە هەندێك دۆسییەدا"، ڕوونیشیكردەوە "داوا لە حكومەت دەكرێت چەند دۆسییەیەكی كەلەكەبووی گەندەڵی ئاشكرا بكات كە وایان كردووە عێراق لەسەر ئاستی جیهانی و لە لیستی دەستپاكیدا لە بنی بنەوەی لیستەكە بێت".\nسەرچاوە: سومەرییە نیوز


بایدن کۆتایی هێنان بە ئەرکی سەربازیی شەڕکەری ئەمەریکا لە عێراق ڕادەگەیەنێت\nسەرۆکی ئەمەریکا جۆو بایدن لەمیانەی کۆبوونەوەکەیدا لە کۆشكی سپی لەگەڵ سەرۆک وەزیری عێراق مستەفا کازمی\nسەرۆکی ئەمەریکا جۆو بایدن لەمیانەی کۆبوونەوەکەیدا لە کۆشكی سپی لەگەڵ سەرۆک وەزیری عێراق مستەفا کازمیدا ڕایگەیاند لە ماوەی چەند مانگێکدا ئەرکی هێزە شەڕکەرەکانی ئەمەریکا لە عێراق کۆتایی د‌ێت.\nبەڵام بایدن ڕەتی کردەوە ئاماژە بە ژمارەی ئەو هێزانە بدات لە عێراقدا دەمێننەوە کە لە ئێستادا نزیکەی 2500 سەربازی ئەمەریکی لەو وڵاتەدا بوونیان هەیە.\nوتەبێژی کۆشکی سپی جێن ساکی بەر لە کۆبوونەوەکە بە ڕۆژنامەنووسانی وت " ئەمە گۆڕانکارییە لە ئەرکەکاندا. ئەمە نەهێشتنی هاوبەشیەکەی نێوانمان یاخود بوونمان و پەیوەندییە نزیکەکانمان لەگەڵ ڕابەرانی عێراقدا نیە."\nلەلایەکی دیکەوە ڕۆژی شەممە وەزیری بەرگری ئەمەریکا لوەید ئۆستن لە ئالاسکا بە ڕۆژنامەنووسانی وت " هێزەکانی ئەمەریکا لە عێراق دەتوانن چەند کارێکی جیاواز بکەن."\nجێی ئاماژەیە لە مانگی چواردا ئەمەریکا و عێراق ڕێکەوتن لەسەر گۆڕینی ئەرکی هێزەکانی ئەمەریکا کە لە ساڵی 2015 دا دەستیپێکرد و سەنگی خستەسەر پێدانی مەشق و ڕۆڵی ڕاوێژکاری و یارمەتیدانی هێزەکانی ئاسایشی عێراق، بەڵام کاتێک دیارینەکرا بۆ گۆڕانکارییەکە.\nهەفتەی ڕابردووش وەزیری دەرەوەی عێراق فواد حسێن بە دەنگی ئەمەریکای وت پێشبینی ئەوە دەکات هەردوو وڵات ڕێکبکەون لەسەر کۆتایی هێنان بە ئەرکی سەربازیی شەڕکەری ئەمەریکا لە عێراق.\nکۆبوونەوەکەی نێوان بایدن و کازمی لە کاتێکدایە هێرشەکان دژی هێزەکانی ئەمەریکا لە عێراق بەردەوامن و واشنتنیش گروپە چەکدارییەکانی سەر بە ئێران لە عێراق بە بەرپرس دادەنێت لەو هێرشانە.


ناوی شوێنێک کە منداڵەکان بەهۆی برسیەتی دەمرن یەمەنە\nناوی شوێنێک کە منداڵەکان بەهۆی برسیەتی دەمرن یەمەنە\nبه رواری داگرتن : 2018-11-22 09:03\nسەنعا - لە یەمەن ٨٥ هەزال منداڵ بەهۆی برسیەتی گیانیان لە دەست دا ١٤ ملیۆن کەسیش ڕوبەڕوی برسیەتی بونەتەوە.\nڕاگەیەندراوەکانی سەبارەت بە یەمەن ڕەوشی خراپی یەمەن نیشان دەدات و بەڕیوبەرانی دەزگاکانی نەتەوەی پێشتر سەبارەت بە یەمەن وتبویان:\nهەروەها بەرپرسی رەوشی فریاکەوتن و هاوکاری مرۆی نەتەوە یەکگرتەوەکان، مارک لاوکۆک سەبارەت بە ڕەوشی مەترسیداری یەمەن وتبو: ئێستا یەمەن توشی مەترسی و قەیرانێکی زۆر گەورە بۆتەوە. ئەو قەیرانەی ئێستا لە یەمەنە تا ئێستا لە هیچ شوێنێکی تر نەبیندراوە. ئامارەکانی نەتەوە یەکگرتەوەکان لە مانگی ئەیلول کە دەیوت ژمارەی ئەو کەسانەی توشی برسیەتی بون ١١ ملیۆنە هەلەیە، دوای لێکۆلینەوەکان دیار بو کە ژمارەیان زۆر زیاترە. لاوکۆک لە بەردەوامی وتەکانی باسی لە کرد: دوای لێکۆلینەوەکان دیار بو کە ژمارەی ئەو کەسانە ١١ ملیۆن نیە و ١٤ مڵیۆن کەسە ئەوەش نیوەی ژمارەی دانوشتوانی یەمەنە. هەروەها لە ئەنجامی لێکۆلینەکان لە ماوەی ٤ ساڵ لە ناوچەکە دەرکەوت، بە ملیۆنان کەس تۆشی برسیەتی بونەتەوە بەهۆی برسیەتی نەخۆش کەوتون و باری تەندروستیان زۆر خراپە\nتامەر کیرۆلۆس بەرپرسی کاروباری یەمەن سەبارەت بەو بابەتە باسی لەوە کرد، لە ڕۆژی کە شەڕ دەستی پێ کردوە لە یەمەن ٨٥ هەزار منداڵ گیانیان لە دەست داوە ئەو ڕەوشە جێگەی سەرسوڕمانە(İLKHA).


لێكدانه‌وه‌ى خه‌ونه‌كان.. ئه‌و شتانه له خه‌وندا واتاى چى ده‌گه‌یه‌نن؟\n2872 جار خوێندراوه‌ته‌وه\nخه‌ونه‌كانى مرۆڤ جۆراوجۆرن، له كه‌سێكه‌وه بۆ یه‌كێكى دیكه جیاوازن، ئه‌مه‌ش به گوێره‌ى دۆخى ده‌رونى و ته‌ندروستى كه‌سه‌كان ده‌گۆڕێن، ئه‌مه‌ش پاڵ به زۆر له كه‌سانه‌وه ده‌نێت پرسیار له باره‌ى خه‌ونه‌كانیانه‌وه بكه‌ن، ده‌یانه‌وێت لێكدانه‌وه‌ى خه‌ونه‌كانیان بزانن.\nڕۆژنامه‌ى ده‌یلى مه‌یل به‌ریتانى نوسینێكى له باره‌ى لێكدانه‌وه‌ى زۆرێك له خه‌ونه‌كانى مرۆڤ بڵاوكردوه‌ته‌وه، بۆ ئه‌و شتانه‌ى له خودا ده‌یانبینین و ده‌رده‌كه‌ون، له‌م باره‌شه‌وه دكتۆر تۆنى كریسب زۆر له‌و خه‌ونانه‌ى لێكداونه‌وه كه ده‌یانبینین، به‌م شێوه‌یه‌ى خواره‌وه:\nفڕۆكه: واتاى خه‌وبینینته به گه‌شتكردنه‌وه، كاتى نیشتنه‌وه‌ى فڕۆكه‌ش واتاى سه‌رهه‌ڵدانى گرفته له ئایندیه‌كى نزیكدا.\nفریشته: ئه‌و خه‌ونه ئه‌رێنییه، واتاى پته‌وبوونى په‌یوه‌ندییه به كه‌سێكى خۆشه‌ویسته‌وه، یان به كه‌سێكه‌وه كه توانستى بریاردانى گرنگى هه‌یه.\nده‌ریا: واتاى هاتنى شتێك یان ڕووداوێكه كه چاوه‌ڕێى ده‌كه‌یت.\nباڵنده‌كان: واتاى ڕزگاربوونه له وابه‌سته‌ییه مادییه‌كان، واش باوه كه باڵنده‌كان بێ باوانیان یه‌كه‌م گه‌شتى ئاسمانى ئه‌نجام ده‌ده‌ن.\nڕێڕه‌و: واتاى نه‌بوونى توانسته له بڕیاردان یان هه‌ڵاتنه له دۆخێكى ناله‌بار.\nسه‌ما: سه‌رتایه‌كه بۆ په‌یوه‌ندییه‌كى سوزدارى تازه.\nلێجیابوونه‌وه‌ى ژن و مێرد: به‌زۆرى كاتێك ئه‌و خه‌ونه ده‌بینین كه كێشه له نێوان دوو هاوسه‌ره‌كه‌دا هه‌یه، به زۆریش نیشانه‌یه بۆ جیابوونه‌وه.\nبومه‌له‌رزه: كاتیك ئه‌م خه‌ونه ده‌بینین كه گۆڕانكارى جدى له ژیانى كه‌سێكدا ڕوو ده‌دات و ده‌بێته مایه‌ى دڵه‌ڕوكێى كه‌سه‌كه.\nپشكنین: ئه‌مه واتاى دڵه‌ڕاوكێى كه‌سه‌كه ده‌گه‌یه‌نێت.\nبه‌ربوونه‌وه: واتاى كه‌وتنه‌داوى ئه‌ویندارى یان كه‌وتنه گرفت ده‌گه‌یه‌نێت، به‌ڵام هه‌میشه وا لێكدانه‌وه‌ى بۆ ده‌كرێت كه نزیك بوونه‌وه‌یه له كه‌سێكىدیكه.\nزه‌به‌لاح: كاتێك له خه‌وندا گه‌وره‌تر و زه‌به‌لاحتر ده‌بیت له ڕووى قه‌باره‌وه، واتاى ئه‌وه‌یه زیاتر هه‌ست به هه‌ست و سوزى ئه‌وانى دیكه ده‌كه‌یت.\nگۆڕستان: كاتێك خه‌ون ده‌بینى ده‌تنێژن، واتاى ئه‌وه‌یه كه كه‌سێكت له‌ده‌ست ده‌ده‌یت.\nئه‌نجامدانى كارى ماڵ: واتاى گۆڕانكارى گرنگه له ژیانتدا.\nنه‌خۆشكه‌وتن: به زۆرى ئه‌و خه‌ونه په‌یوه‌سته به دۆخى ته‌ندروستى و ده‌روونى كه‌سه‌كه.\nگه‌شتكردن: ئاره‌زوومه‌ندییه بۆ خۆشه‌ویستى ژیان و ڕه‌نگڕێژكردنى پڕۆژه‌ى ئاینده.\nدارستان: نیشانه‌ى مانه‌وه و زۆربوونه، هه‌روه‌ها ئه‌نجامدانى هه‌ندێك كارى ڕه‌مه‌كیانه‌ى مرۆڤ.\nوێڵگه(متاهه): هه‌ستكردنى مرۆڤه به وێڵبوون و بێ توانایى له بڕیاردانى گرنگ.\nچێشتخانه: واتاى پێویستى ئه‌نجامدانى كاروبارێكه بۆ گۆڕینى ژیان، ڕه‌نگه نیشانه بێت بۆ پێدواویستى له‌شه‌كى.\nپه‌یژه(قاڵدرمه): واتاى ئه‌وه‌یه ئاره‌زووى ده‌ستكه‌وتنى شتێك ده‌كه‌یت، ڕه‌نگه واتاى سه‌ركه‌وتنى كۆمه‌ڵایه‌تى یان شكستى كۆمه‌ڵأیه‌تى بگه‌یه‌نێت.\nپاره: واتاى ئاره‌زوومه‌ندییه بۆ گۆڕینى ده‌سه‌ڵات و شته‌كان.\nكونده‌په‌پۆ: هه‌ندێكجار واتاى ترسانه له تاریكایى ، یان واتاى ڕێنماییكه‌رى ڕێگایه.\nپیاز: گوزاره له سرووشتى كه‌سه‌كان ده‌كات.\nباران: نمه‌باران له خه‌ودا واتاى ئاره‌زووى گوزراره‌كردنه له بۆچوون و جڵه‌وشلكردن بۆ هه‌سته‌كان، كه بارانه‌كه‌ش به خوڕ بوو، به زۆرى واتاى دڵته‌نگى ده‌گه‌یه‌نێت.\nڕاكردن: ئاره‌زووكردنى هه‌ڵاتنه له‌دۆخێك یان شتیكى له‌م جۆره، له هه‌ندێك خه‌ونیشدا وتاى دڵخۆشییه.\nددان: واتاى له ده‌ستدانى كه‌سێكى خۆشه‌ویسته و وتاى پیربوونیش ده‌گه‌یه‌نێت.


هاوسەرۆکی پادێ: دەمانەوێت لەسەر بنەمای خۆبەڕێوەبردن چارەسەر بۆ کێشەکانی شەنگال بدۆزینەوە – کوردی – RojNews.News\nهاوسەرۆکی پادێ: دەمانەوێت لەسەر بنەمای خۆبەڕێوەبردن چارەسەر بۆ کێشەکانی شەنگال بدۆزینەوە\n19/01/2022 - 12:48:12 pm\nهاوسەرۆکی پادێ ڕایدەگەیەنێت، هەندێک هێز دەیانەوێت لە شەنگال ئاڵۆزیی هەبێت و پێیوایە، سەرباری هەموو هەوڵەکانیش بۆ چارەسەرکردنی کێشەکان، هێشتا “پیلانی ٩ی ١٠ی ٢٠٢٠ دژی شەنگال بەردەوامە”، دەشڵێت: دەمانەوێت لەسەر بنەمای خۆبەڕێوەبردن چارەسەر بۆ کێشەکانی شەنگال بدۆزینەوە.\nعومەر ساڵح، هاوسەرۆکی پارتی ئازادیی و دیموکراسی ئێزدیی-پادێ لەبارەی ئاڵۆزییەکانی ناو شەنگال و ناردن و جێگیرکردنی هێزێکی زۆری سوپای عێراق لە شەنگال و دەروبەری، لێدوانی بۆ ڕۆژنیوز دا.\nهاوسەرۆکی پادێ جەختیکردەوە، کە لەو ڕۆژەوەی پادێ دامەزراوە، هەمیشە لەسەر بنەمای چارەسەرکردنی کێشەکان هەنگاویان ناوە، وتیشی: سەرباری هەموو هەوڵەکانمان بۆ چارەسەرکردنی کێشەکان، پیلانی ٩ی ١٠ی ٢٠٢٠ دژی شەنگال بەردەوامە، ئێمە نامانەوێت هیچ ئاڵۆزییەک لە شەنگال دروست ببێت، بەڵام بەداخەوە هێرشەکان لەدژی شەنگال بەردەوامە.\nوتیشی: ئەمڕۆ گەورەترین مەترسیی پیلانی ٩ی ١٠ی ٢٠٢٠ـە، دەمانەوێت لەسەر بنەمای خۆبەڕێوەبردن چارەسەری بۆ کێشەکان پەیدابکەین، بەڵام حکومەتی عێراق تائێستا هیچ هەنگاوێکی بەو ئاڕاستەیەدا نەناوە، چەندین جاری لەگەڵ بەرپرسانی حکومەتی عێراق کۆبووینەتەوە و هیچکات نەمانوتووە ئیدارەی عێراق قبوڵ ناکەین، بەڵام پێویستە ئیدارەیەکیش هەبێت بۆ بەڕێوەبردنی ئەم کۆمەڵگەیە.\nعومەر ساڵح لەبارەی پڕوپاگەندەکانی پەرلەمانتارەکەی پەدەکەش دەڵێت: ئەگەر ماجید شەنگالی پەرلەمانتاری پەدەکە بڵێت ئێمە پەیکەری شەهید زەردەشت شەنگالی لە شەنگال قبوڵ ناکەین، ئەمە واتای چییە؟ واتای ئەوەیە کە ئەو کەسە ژیانی هاوبەشی لە شەنگال ناوێت، نابێت پەرلەمانتار قسە بۆ جیاکاریی مەزهەبیی بکات، کاتێک ئەمە دەبیستین داعشمان بەبیردێتەوە.\nهاوسەرۆکی پادێ ئاماژەی بە هەڵوێستەکانی خۆبەڕێوەبەریی شەنگالیش کرد و جەختیکردەوە، کە دەیانەوێت کێشەکان بە دیالۆگ چارەسەربکرێن، وتیشی: ئێمە دەمانەوێت بەبێ شەڕ کێشەکان لە شەنگال چارەسەربکەین و بەهیچ شێوەیەک لەگەڵ بژاردەی شەڕدا نین، هەندێک هێز دەیانەوێت ئاڵۆزیی لە شەنگال دروستببێت.\nشەپۆلێكی دیکەی بەفر و بارستەهەوایەكی سارد ڕوو لە هەرێم دەكات\nدادگای فیدڕاڵی بڕیاردانی لەبارەی هەڵوەشاندنەوەی دەستەی سەرۆکایەتیی پەرلەمان دواخست\nمحەمەد عەبدوڵا: تێکۆشانى گەلەکەمان بووەتە ئاستەنگ لەبەردەم پیلانى داگیرکەراندا\nئیلهام ئەحمەد: هەوڵدەدرێت پشتیوانیی نێودەوڵەتیی بۆ ڕۆژئاوای کوردستان بووەستێندرێت\nهاوسەرۆکی ئەنجومەنی جێبەجێکاری ئەنجومەنی سووریای دیموکرات ڕایگەیاند، فشارێکی زۆر لەسەر ڕۆژئاوای کوردستان هەیە و هەوڵدەدرێت پشتیوانیی نێودەوڵەتیی بۆ ڕۆژئاوای کوردستان...